5 Mar 2019 - 19:42 Sport Link\nHamilton prihvata izazov: Ferari je korak ispred nas\nNova sezona u Formuli 1 počinje 17. marta u Australiji, a aktuelni šampion Luis Hamilton kaže da je spreman za novu borbu sa Ferarijem iako veruje da je njegov Mercedes "korak iza" velikih rivala.\nLuis Hamilton rekao je u ponedeljak da mu se čini da je Mercedesov bolid "korak iza Ferarija" i da će ceo tim morati naporno da radi u borbi za titulu.\nBritanski vozač rekao je da je Ferari napravio veliki korak sa novim bolidom, a da njegov bolid tokom testiranja nije bio optimalan.\n"Prošle godine su došli sa bolidom koji je bio dobar, a ove godine su uradili bolji posao. I to je u redu. Nemamo ništa protiv izazova, volimo borbu, i to znači da moramo da radimo još jače. Moramo da se popnemo uzbrdo, a mi znamo kako to da uradimo", prenose britanski mediji Hamiltonovu izjavu.\nMercedesovi vozači su na predsezonskim testiranjima izvezli najviše kilometara u Barseloni, ali do drugog testiranja nisu otkrili poboljšanja aerodinamike. Hamilton je rekao da je test bio pozitivan, ali da je Ferari možda bolje umeo da iskoristi nova pravila.\n"To je trka razvoja bolida, ali mislim da imam najjači tim koji mogu da imam u toj trci. Naravno, kada počnete sa korakom ili dva prednosti lakše je tokom sezone. Ali, vreme će pokazati šta će se dešavati", kaže prvi vozač Mercedesa.\n"Znamo da naš bolid nije bio optimalan u prethodne dve nedelje i da bismo mogli dodatno da ga podesimo. Kao vozač, moram da vidim kako da iz svog vozila izvučem najbolje", dodao je Hamilton.\nPrvi trkački vikend, kao i celu F1 sezonu, sada već po staroj navici pratite na kanalima Sport Kluba.\n„Pireli” otkrio narudžbe za VN Australije\nItalijanski proizvođač pneumatika „Pireli”, ekskluzivni dobavljač za trke Formule 1, predstavio je izbor timova i pilota (svi imaju pravo na 13 kompleta) za predstojeći Gran pri Australije, koji je na programu od 15. do 17. marta.\nPo deset kompleta „mekih” guma naručili su piloti Renoa, Niko Hulkenberg i Danijel Rikardo. Džordž Rasel, vozač Vilijamsa, verujem u „srednju” komponentu, pa je naručio čak četiri „midijuma”.\nDva seta tvrdih guma, stižu u garaže Roberta Kubice, Antonija Đovinacija, Karlosa Sainca, Landa Norisa, Šarla Leklera, Nika Hulkenberga, Serhija Peresa i Lensa Strola.\nLuis Hamilton, Valteri Botas i Sebastijan Fetel naručili su identične komplete, jedan „tvrdi”, tri „srednja” i devet „mekih” komponenti.


Prevara: Naučnici otkrivaju da li će prevariti ponovo! - Lifestyle - Ljubav & Sex - Vesti - Svet Plus\n16:27 20. AVG 2018.\nVođa istraživanja Džošua Foster, koji je pokušao da utvrdi da li varalica uvek vara kaže:\n"Trebalo bi da znate da je velika šansa da i sami jednog dana po istom principu budete ostavljeni ."\nNaučnici iz Južne Alabame su sproveli studiju na uzorku od 443 ispitanika, postavljajući im pitanja o stepenu vernosti i zadovoljstva u vezi. Anketa je pokazala da je opravdana sumnja najizraženija tamo gde se ljubav dogodila dok je jedan od partnera bio zauzet, pa je tadašnjeg partnera/partnerku ostavio zbog novog/nove. Varalice su obično "povratnici" na mesto zločina. Osobe koje su prevarile drugu stranu i upustile se u novu vezu okarakterisane su kao problematične u vernosti i sklone da opet učine isto.\nTim naučnika iz Južne Alabame je tokom istraživanja otkrio da su veće varalice introvertne osobe, a ne one koje otvoreno koketiraju. Vođa istraživanja dodaje:\n"Ranije studije su navodile na zaključak da ljudi koji su privlačni drugima i uvek imaju ljubavne ponude više varaju, ali sada smo ustanovili da su za to više sposobni manje komunikativni tipovi."


26.12.2015. / 14:23\nBANJALUKA, Predsjednik Saveza sindikata Republike Srpske Ranka Mišić vjeruje da će MUP Srpske do ponedjeljka, 28. decembra dati dozvolu za proteste u Banjaluci, ali da će, ukoliko do toga ne dođe, Sindikat ići svojim putem.\nNakon sjednice Predsjedništva Saveza sindikata, Mišićeva je rekla novinarima da će ovaj savez u ponedjeljak 28. decembra, organizovati proteste, jer je Vlada Srpske, kako kaže, odlučila da bez saglasnosti radnika donese novi zakon o radu.\nOna kaže da proteste organizuju, jer Vlada Srpske nije uvažila nijedan njihov zahtjev.\nMišićeva je rekla da se MUP Republike Srpske do sada nije odredio prema zahtjevu Saveza sindikata o protestima, osim pismom da se otkloni nedostatak koji nije u nadležnosti Sindikata, već lokalne zajednice, a odnosi se na zatvaranje ulice kojom će se kretati protestna kolona.\nOna očekuje da Sindikat neće imati problema sa organizovanjem protesta, ističući da vjeruje da će MUP Srpske do ponedjeljka 28. decembra dati dozvolu za proteste, te da će, ukoliko iste ne bude, sindikat ići svojim putem.\nMišićeva je rekla da će nezadovoljni radnici i sindikalci biti u protestnoj koloni, koja će u 14.00 časova krenuti ispred zgrade Saveza sindikata Republike Srpske.\n“Neću dati pristanak na novi zakon o radu koji smanjuje radnička prava, jer žele da uzmu ono malo radničkih prava koje je obezbijedio Sindikat”, kaže Mišićeva.\nOna je pozvala sve radnike, članove granskih sindikata koji su nezdovoljni smanjenjem radničkih prava koje donosi novi zakon o radu, da dođu na poteste.\nPredsjednik Sindikata uprave Tomislav Vrhovac rekao je da ovaj granski sindikat žali što Predsjedništvo i Generalno vijeće Saveza nisu prihvatili njihove zahtjeve.\nOn je rekao da podržava odluku Saveza sindikata o organizovanju protesta, dodajući da nije tražio odgovornost predsjednika Saveza, već organa sindikata, ukoliko ne uspiju u protestima. Srna\nTagovi: izborprotestranka misicsavez sindikatavazno


Foto: Chris Savid / Wikipedia\nKiparsko Ministarstvo spoljnih poslova saopštilo je da namera Turske da počne sa bušenjem u potrazi za naftom i prirodnim gasom u oblasti u kojoj Kipar ima ekskluzivna ekonomska prava predstavlja grubo kršenje suvereniteta zemlje i međunarodnog prava.\nU saopštenju se navodi da je ovim Turska pokazala svoje prave namere, a to je potkopavanje mogućnosti obnove pregovora o ponovnom ujedinjenju podeljenog ostrva.\nU saopštenju se ističe da Kipar, članica EU, preduzima sve neophodne mere u vezi sa ovom situacijom, preneo je AP.\nVisoki predstavnik EU za spoljnu politiku Federika Mogerini izrazila je zabrinutost Unije zbog namere Turske da počne sa eksploatacijom nafte u kiparskoj ekskluzivnoj ekonomskoj zoni.\nMogerinijeva je rekla da je EU pozvala Tursku da pokaže uzdržanost, da poštuje suverenitet Kipra i da se uzdrži od ilegalnih aktivnosti na koje će EU odgovoriti adekvatno i u potpunoj solidarnosti sa Kiprom.


Riblja čorba - Dnevni list Danas\nPočetna » Riblja čorba\nIvan St. Rizinger objavio knjigu o YU rok sceni sa početka ’90-ih godina\nKruševački rok novinar i pesnik Ivan St. Rizinger objavio je svoju novu knjigu „Jugosloven K. (Hronika odustajanja 1990-1992), sa intervjuima sa nekim od najvećih imena rok-scene SFRJ.\nNovi Sad: Održan festival „Čarde i bande“\nDrugi festival riblje čorbe i tamburaške muzike „Čarde i bande“ ove godine pod nazivom „Roda & riba“ održao se proteklog vikenda na Sunčanom keju u Novom Sadu, tako da se miris riblje čorbe i pečenih riba na talandari širio nad Dunavom.\nPiše: G. Nonin 12. 5. 2019.\nUnuk i njegov deda skuvali najukusniju riblju čorbu\nMlađani Lazar Stanković iz Ostrova, kome je pomagao deda Dobrica (na slici prvi sleva), pobednik je tradicionalnog nadmetanja u kuvanju najukusnije riblje čorbe na 53. „Alaskim večerima“, održanim tokom prošlog vikenda u Velikom Gradištu na Dunavu.\nPiše: Z. Vasić 27. 7. 2018.\nNikodijević: Akcija „Savske vatre – siđi do reke“ u službi razvoja Beograda\nPredsednik Skupštine grada Beograda Nikola Nikodijević prisustvovao je danas na obali Save, pored Beogradskog sajma, manifestaciji „Savske vatre – siđi do reke“, koja okuplja takmičare u pripremanju riblje čorbe.\nOvogodišnji 16. Belgrade Beer Fest, koji će se održati od 15. do 19. avgusta, prve večeri ponudiće muzički spektakl za sve posetioce na Ušću.


Pet principa za Ričarda Grenela - Kosovo Online\n15. Oktobar 2019. • 14:17\nZato je imenovanje američkog ambasadora u Nemačkoj, Ričarda Grenela, za specijalnog izaslanika SAD za razgovore između Kosova i Srbije, važan potez.\nKojih pet principa?\nTreći princip kojeg se Grenel mora pridržavati je "raditi sa Evropom, a ne protiv nje", preporučuje Heritage dodajući da je stabilnost na Balkanu jedno od područja politike koje najviše približava Vašington i Brisel.\n„Treba biti strpljiv kada je reč o napretku Kosova. Ovo je siromašna zemlja koja pati od visoke stope nezaposlenosti i korupcije”, kaže četvrti princip Fondacije “Heritage”, princip koji bi Grenel morao da sledi.\nPeto, poslednje načelo, ova američka fondacija povezuje se sa Srbijom savetujući Grenela da bude „otvorenih očiju“ u svom radu sa ovom državom.\n„Neki srpski političari imaju dobru priču o tome kako žele da postanu deo transatlantske zajednice, a zapravo nastavljaju da budu okrenuti Kremljinu. Američki kreatori politika trebalo bi da budu svesni činjenice da Srbija, ne samo što nije garancija stabilnosti na Balkanu, već naprotiv, i dalje je izvor destabilizacije, a ta tvrdnja je posebno tačna kada je u pitanju Bosna i Hercegovina, gde, smatraju dalje u ovoj fondaciji, "Beograd podržava separatizam u Republici Srpskoj".


Besplatan pregled vida i sluha juče u Sani Optic-u - YU ECO RTV\nNaslovna / Društvo / Besplatan pregled vida i sluha juče u Sani Optic-u\nGoran februar 23, 2017\tDruštvo Napiši komentar 193 Pregledi\nU poslovnici ,,Sani Optic“ juče je organizovan besplatan pregled vida i sluha za sve zainteresovane građane. Akcije preventivnih pregleda se organizuju dva puta mesečno, a namenjene su svima koji žele preventivno da prekontrolišu svoj vid i sluh uz konsultaciju sa lekarima.\nPrema rečima građana koje smo zatekli na preventivnom pregledu kontrola traje svega desetak minuta, a većina je veoma zadovoljna uslugom i rezultatima.\nPrema rečima Aniko Mesaroš, poslovodje poslovnice ,,Sani Optic“ u Subotici, prevencija je izuzetno važna za održavanje zdravlja i na osnovu toga se razvila ideja da se građanima omoguće besplatne provere vida i sluha.\n,,Sani Optic“ poslovnica u našem gradu uspešno posluje sedam godina, a tim povodom prvog marta na proslavi godišnjice biće organizovana još jedna u nizu akcija preventivne i besplatne kontrole vida i sluha. Naredna akcija preventivnih besplatnih pregleda vida i sluha u Sani Optici zakazana je za 6.mart u intervalu od 8-17 časova.\nPrethodna Američki kutak, izložba „Pronađi svog Trampa“\nSledeća Smanjenje broja invalidskih i porodičnih penzija


“Katy Perry: Part of Me” imao loš start Prolog\nMlada Katy Perry je, bez sumnje, sa svojim muzičkim izdanjima zaista "vladala" na top listama, ali u bioskopskim salama joj izgleda ne ide sa istom lakoćom. Naime, pevačica je snimila autobiografski 3D film "Katy Perry: Part of Me" koji prikazuje njen život poslednjih godina, kako na sceni tako i van nje. Ali, Los Angeles Times java da film, koji je svoju bioskopsku premijeru imao prehodne nedjelje, nije naišao na najbolji prijem publike.\nU prošloj nedelji najveću zaradu na bioskopskim blagajnama je ostvario film "The Amazing Spider-Man" (140 miliona dolara), dok je "Katy Perry: Part of Me" zaradio svega 6 miliona. Produkcija ovoh filma je koštala gotovo 8 miliona dolara, a pevačica je izjavila i da je značajan deo potrebnih sredstava investirala lično. Za poređenje, film Džastina Bibera "Never Say Never" je prvog vikenda prikazivanja zaradio gotovo 30 miliona.\nTako je to, nikada ništa nije predvidivo u Holivudu…


Koliko će Bregzit koštati Veliku Britaniju? - BIGportal.ba\n3 Februara, 2020 3 Februara, 2020 0455\nDo kraja decenije ta cifra bi mogla da poraste do čak 15 milijardi funti, procjenjuje u izvještaju međunarodna organizacija “Rend Jurop”.\nPosljednje vijesti govore da Velika Britanija očekuje da će EU ponuditi Londonu sporazum o slobodnoj trgovini sličan onome koji ima s Kanadom, rekao je britanski ministar spoljnih poslova Dominik Rab, prenose Nezavisne.\nU “Rend Juropu” istovremeno upozoravaju da će se svako smanjenje BDP-a odraziti na veće troškove jer će država morati da se zadužuje, uz dodatni trošak godišnjih kamata od gotovo 1,3 milijarde funti do kraja 2020. godine i tri milijarde funti do 2025. godine.\n“Rend Jurop” upozorava da insistiranje premijera Borisa Džonsona da neće produžiti prelazni period nakon 31. decembra ove godine moglo bi da dovede do rizika od Bregzita bez dogovora. Tada bi Velika Britanija bila suočena s nepovoljnim uslovima Svjetske trgovinske organizacije (WTO), što bi dovelo do dodatnog rizika od carina i izvoznih kvota.


U proteklih mesec dana svedoci smo radova u centru grada na opštinskoj zgradi.\nKako je mnogo naših sugradjana zainteresovano da sazna o čemu se tačno radi i koje dešavanje je u pitanju, kontaktirali smo rukovodstvo opštine i u susret nam je izašao predsednik SO Topola, Miodrag Milovanović, kako bi nam dao više informacija vezanih za samu rekonstrukciju.\n„Ministarstvo državne uprave i lokalne samouprave na čelu sa ministrom Brankom Ružićem izdvojilo je 5 miliona dinara, a opština 2 miliona da se sredi zgrada opštine i spolja i iznutra. U prvoj fazi će se raditi na rekonstrukciji Arhive, srediće se ulaz i pristupna rampa, nastrešnica, toaleti u prizemlju i kompletno sve kancelarije u prizemlju leve strane zgrade, fasada zgrade, sistem dojave požara i stolarija u prostorijama arhive. U drugoj fazi planirana je rekonstrukcija desne strane prizemlja, nadzidjavanje sa tri nove kancelarije, nova kuhinja, rekonstrukcija toaleta na prvom spratu, fasada i krov na desnoj strani zgrade i nastavak sistema za dojavu požara“, izjavio je Milovanović.\nMilovanović je istakao: „Ovo je velika promena za našu opštinu i siguran sam da će građani Topole biti ponosniji kako zgrada izgleda, kada završimo ovaj posao. Istovremeno, ovo nije samo estetska promena, već će se i postavljanjem termoizolacije fasade opštine uštedeti i do 50 posto dosadašnjih troškova opštine u energiji, zatim podižemo značaj životne sredine u našoj opštini, a naravno tako i pratimo trendove Evropske unije u ekologiji“.


MMF u naredne tri godine očekuje postepeni oporavak crnogorske ekonomije – Bankar.me\nMarch 9, 2021 CRNA GORA, MAKRO, SVE VIJESTI Leave a comment\nIako je pandemija koronavirusa izazvala negativne trendove u gotovo svim sektorima privrede, bankarski sistem je pokazao visok nivo otpornosti, kazao je guverner Centralne banke CBCG Radoje Žugić, na virutelnim tehničkim konsultacijama crnogorskih nadlažnih organa sa Međunarodnim monetarnim fondom MMF.\nOčekivanja MMF-a su da će se crnogorska ekonomija u 2021. djelimično oporaviti od prošlogodišnje snažne recesije, i da će se tokom naredne dvije-tri godine postepeno vratiti na nivo iz 2019. godine.\nŽugić je upoznao je sagovornike sa makroekonomskom situacijom u Crnoj Gori, sa posebnim osvrtom na situaciju u bankarskom sektoru, ističući da je stanje za sada stabilno i da su banke očuvale svoju likvidnost i solventnost.\n– Iako je pandemija koronavirusa izazvala negativne trendove u gotovo svim sektorima privrede, bankarski sistem je, zahvaljujući dobrom stanju u kojem se nalazio prije krize, kao i proaktivnom djelovanju CBCG, pokazao visok nivo otpornosti, što je doprinijelo očuvanju stabilnosti finansijskog sistema u zemlji – istakao je guverner CBCG.\nU nastavku razgovora, Žugić je sagovornicima bliže predstavio svih šest paketa mjera koje je implemetirala CBCG u dosadašnjem periodu, a sa ciljem ublažavanja negativnih posljedica pandemije po stanovništvo i privredu.\nPOJMOVIcbcg mmf crnogorska ekonomija MMF analiza oporavak ekonomije projekcije MMF-a\nPrevious Venecuela štampa novčanice koji ne vrijede ni dolar\nSljedeći UniCredit će prepoloviti menadžerske bonuse


Filip Tolić: Radnički ima snage da prekine pobedonosni niz IMT-a | Pirot vesti\nPočetna/Sport/Filip Tolić: Radnički ima snage da prekine pobedonosni niz IMT-a\nFilip Tolić: Radnički ima snage da prekine pobedonosni niz IMT-a\nU nedelju, 14. marta, susret dve neporažene ekipe u prolećnom delu prvenstva Prve lige Srbije u fudbalu. Na Gradskom stadionu u Pirotu Radnički dočekuje pretendenta za vrh tabele IMT Beograd. “Bele” će na ovoj utakmici voditi poznati fudbaler i fudbalski trener, Miodrag Martać, koji će na kormilu Radničkog zameniti Nikolu Puaču, koji je trenutno zbog bolesti odsutan. U prvom obraćanju novinarima, Martać, je izrazio veliko zadovoljstvo atmosferom u Klubu, upoznao se sa igračima i smatra da Radnički ima kvalitet da u susretu sa IMT-om izađe kao bobednik.\n“Za ovih nekoliko dana ja sam prezadovoljan, pre svega ljudima sa kojima sam kontaktirao, a isto tako i sa ekipom sastavljenom od odličnih fudbalera, pravih profesionalaca. Imamo mali peh, već sam zatekao da je jedan od ponajboljih strelaca bio odsutan zbog bolesti, a povređen je i centarfor Đorđijevski posle utakmice u Beogradu. Ali, šta je tu je, najbolji su oni koji su zdravi i sposobni. Pogledao sam kako igra naš rival, a video sam čime mi raspolažemo. Mislim da Radnički mora na svakoj utakmici da ide na pobedu. U poslednjim utakmicama Radnički je pokazao da je čvrsta ekipa i biće tvrd orah za sve, naročito na svom terenu. Videli ste, Radnički malo daje golova, ali malo ih i prima. Nadam se da će naša mreža da ostane mirna, a pokušaćemo da damo gol koji bi nam obezbedio bolju i mirniju poziciju, jer nas u nastavku čeka težak raspored odigravanja utakmica. Gostujemo dve zaredom, pa nam dolazi lider na tabeli, Radnički iz Kragujevca” – izjavio je Martać.\nKapiten Radničkog, Filip Tolić, kaže da će utakmici biti sigurno veoma teška i da ne treba očekivati neku lepotu u igri. Bodovi su najvažniji i očekuje da će Radnički uspeti da sačuva svoju mrežu.\n“Protiv Grafičara smo uspeli da uspešno blokiramo napade i da iz tih pozicija prelazimo u ofanzivu. Imali smo nekoliko dobrih, stopostotnih prilika koje nismo iskoristili, ali smo i svoju mrežu sačuvali. Mislim da i u nedelju možemo da sačuvamo svoju mrežu, i da imamo kvalitet da ugrozimo odličnu ekipu IMT-a koja je u velikom naletu. Mi smo u takvoj situaciji da na domaćem terenu svaku utakmicu moramo da dobijemo. Poštujemo ekipu IMT-a, imaju niz od tri pobede, u naletu su, i reč je o veoma dobroj ekipi. Opet kažem, mi u Pirotu moramo da tražimo bodove spasa. Podrška gospodina Martaća nam je veoma važna i dragocena, imamo tu pozitivnu energiju i spremni ulazimo u meč”.\nVratio se Puača, vraća se i kapiten Filip Tolić. Beli…\nVranjanci prekinuli pobedonosni pohod pirotskih rukometaša\nU dva minuta raspršene nade Radničkog, IMT osvojio sva tri…\nfilip tolić fk radnički pirot imt beograd istaknuto miodrag martać\nBeli sedam utakmica bez primljenog gola i poraza\n29. October 2016.\nDžudisti odlični u Jagodini, na polusezoni 27 medalja, od toga deset zlatnih\nVelika pobeda Radničkog protiv odličnog Teleoptika


Najpoznatiji borac protiv kurupcije u Srbiji Verica Barać dobila je ulicu u Vranju, ali u njenom rodnom Čačku ova vrsta ukazivanja posthumne počasti još uvek nije u planu. Udruženje čačanskih studenata ’’Student fest’’ rešilo je da ispravi tu nepravdu pokretanjem inicijative da centralni gradski trg ponese njeno ime.\nČačak je jedan od malobrojnih gradova koji je Srbiji podario jednu sasvim posebnu ličnost, osobu čiji rad predstavlja jedinstveni čin nesebične borbe za pravdu, Vericu Barać. Ona je svoj život i karijeru posvetila borbi protiv korupcije i time utrla put savremenoj pravnoj srpskoj državi. Zbog toga smatramo da bi gradski trg u Čačku trebalo da ponese njeno ime – navodi se u saopštenju pokretača inicijative, udruženja ’’Student fest’’.\nČlan čačanskog Gradskog veća Bratislav Jugović smatra da je ideja odlična, ali uz određene modifikacije.\n"Ja sam ponosan što je ona bila moja sugrađanka i što je upravo Čačanka pokrenula beskompromisnu borbu protiv korupcije. Možda u ovom trenutku nije prihvatljivo da trg ponese njeno ime, ali svakako jedna od lepših ulica u Čačku treba da nosi naziv Verice Barać", ocenjuje Jugović.\nMnogi Čačani smatraju da je inicijativa njihovih mladih sugrađana uzaludna imajući u vidu da je u ovom trenutku gradonačelnik Čačka Vojislav Ilić, a da Verica Barać nije bila u dobrim odnosima sa njegovim bratom Velimirom i često je insistirala da se proveri poreklo njegove imovine. Baraćevu je Ilić zbog toga često vređao na najvulgarniji i najprimitivniji način.\nNovinar Aleksandar Arsenijević, smatra, međutim, da je, ’’imajući u vidu principijelnost Velimira Ilića’’, vrlo realno da neki toponim u gradu ponese ime najpoznatijeg borca porotiv korupcije u Srbiji.\n"Ako se setimo ranijeg odnosa Velimira Ilića prema Zoranu Đinđiću i kritika i svega onoga što je izrekao protiv njega, da bi posle premijerove smrti rekao kako su oni bili veliki prijatelji, onda me ne bi čudilo ni da Verica Barać dobije ulicu ili trg u Čačku", navodi Arsenijević.\nSa Arsenijevićem se slaže i prijateljica Verice Barać, novinarka Vesna Bjelić, koja kaže da neće biti sporno da Verica dobije ulicu u svom rodnom gradu, imajući u vidu način na koji se ljudi u Srbiji odnose prema autoritetima.\n"Da ljudi mogu dobiti određeno priznanje samo onda kad ih više nema, a dok su živi njih proganjaju, maltretiraju i čine sve da ih isteraju iz sredina u kojima žive", kaže Bjelićeva.\nPa ipak, inicijativa ’’Student festa’’ predata je još u maju, a još uvek se ne zna kada će ući u zvaničnu proceduru. Aleksandar Arsenijević ocenjuje da se tu ne radi o opstrukciji, već o sporom administrativnom mehanizmu i navodi još jedan indikativan primer.\n"Nedeljnik Čačanske novine još pre sedam godina pokrenuo je inicijativu da neki toponim u gradu ponese ime Vladana Vasilijevića, čoveka koji je bio priznat u čitavom svetu kao kriminolog i stručnjak za međunarodno pravo. Međutim, ništa od toga se do dana današnjeg nije ostvarilo", podseća Arsenijević.\nIstovremeno je u Beogradu predstavljena Antikorupcijska liga Balkana u koju su uključene građanske inicijative i pojedinci iz Slovenije, Srbije, Hrvatske, BiH i Crne Gore, a učesnici su upravo Vericu Barać pomenuli kao retkog beskompromisnog borca protiv korupcije u Srbiji.\nOd Vlade Srbije zahteva se da istraži sve afere o kojima su pisali mediji u poslednjih nekoliko meseci, poput privatizacije fabrike ulja ’’Dijamant’’.\nAntikorupcijska liga Balkana najavila je i podršku međunarodnom Maršu protiv korupcije 2. novembra.


Vreme 1078 - Kultura i politika: Nasledje za buducnost -->\nLideri, ministri kulture i njeni stvaraoci iz zemalja Jugoistočne Evrope borave danas i sutra u Beogradu i na arheološkom nalazištu Viminacijum, povodom Devetog regionalnog samita Uneskoa. Domaćin je predsednik Srbije Boris Tadić. Takođe, kao deo Samita, organizovan je i okrugli sto.\nOvu vest poslednjih dana objavljuju brojni mediji, što je pre svega posledica značaja koji događaj ima, pa tek zatim protokolarnog obaveštavanja o državnim aktivnostima.\nSamit će biti održan 2. septembra, na Viminacijumu. Prema informaciji iz Kabineta predsednika Republike Srbije prosleđenoj "Vremenu", na Samitu će, osim domaćina Borisa Tadića, učestvovati predsednici Albanije Bamir Topi, član predsedništva Bosne i Hercegovine iz reda bošnjačkog naroda Bakir Izetbegović, predstavnik Bugarske Georgi Prvanov, Hrvatske Ivo Josipović, Makedonije Đorđe Ivanov i Crne Gore Filip Vujanović. Pored njih, u radu Samita učestvovaće i generalna direktorka Uneskoa Irina Bokova, evropska komesarka za obrazovanja, kulturu, multijezičnost i mlade Androula Vasiliou, i generalna direktorka za obrazovanje, kulturu i nasleđe, mlade i sport Saveta Evrope Gabriela Bataini-Dragoni. Grčka i Moldavija će na samitu biti predstavljene na nivou ministra kulture i zamenika ministra kulture. Programom su predviđeni plenarno zasedanje u dva dela, i obilazak arheološkog lokaliteta Viminacijum.\nTema Devetog samita "Savremena umetnost i pomirenje u Jugoistočnoj Evropi" nagoveštava da će prisutni razgovarati i o kulturi i o politici. Prema Uneskovom sajtu, gospođa Irina Bokova će prisutne podstaći na saradnju među državama regiona – u skladu sa jednim od glavnih zadataka i ciljeva Uneska, promovišući kreativne kulturne inovacije koje bi pokrenule socijalni, ekonomski i humani razvoj Jugoistočne Evrope. Kako je rečeno medijima iz Kabineta predsednika Srbije, predsednik Tadić će inicirati temu o srpskom kulturnom nasleđu na Kosovu i Metohiji.\nViminacijum je odabran za mesto Samita kao lokalitet od najvišeg državnog značaja, s namerom da se svetu pokaže da naša zemlja ne čuva samo spomenike koji su na listi Uneskove svetske baštine već i sve ostale. Prema agenciji Tanjug, Zorica Tomić, ambasadorka Srbije u Uneskou, očekuje da će Samit "biti prilika da se našim gostima pokaže ne samo jedno izuzetno vredno arheološko nalazište, već i ozbiljnost, stručnost i profesionalizam u očuvanju kulturne baštine, bez obzira na to da li će ovaj lokalitet biti upisan na Uneskovu listu ili ne. Način na koji Srbija tretira kulturnu baštinu je upravo najveća preporuka pri odlučivanju o njenoj kandidaturi za članstvo u Komitetu za svetsku baštinu Uneskoa."\nKonkretno, očekuje se da će Samit biti prilika za reafirmisanje zahteva Srbije da Caričin grad, manastir Manasija, Bač, Rajačke pivnice i Smedervska tvrđava budu upisani na Uneskovu listu svetske kulturne baštine, odnosno da se priključe Starom Rasu sa Sopoćanima, manastirima Studenici i Visokim Dečanima, Pećkoj patrijaršiji, Bogorodici Ljeviškoj, i manastiru Gračanica koji su već deo svetske baštine.\nPredstavnici Srbije na Samitu će posebno pokušati da pažnju kolega usmere na nama važno pitanje: zaštitu i očuvanje srpskih srednjovekovnih i drugih kulturnih spomenika na Kosovu. Zbog toga dolazak gospođe Irine Bokove ima posebnu važnost po domaćine Samita – naročito u svetlu svežeg sećanja da je na 35. redovnom godišnjem zasedanju Komiteta za svetsku baštinu Uneskoa održanom krajem juna u Parizu, "vođen pravi diplomatski rat" kako je ministar inostranih poslova Vuk Jeremić opisao tamošnji razgovor o srpskim spomenicima kulture na Kosovu i Metohiji. Na pitanje o tom problemu, ministarka Zorica Tomić je podsetila da njihov status štiti rezolucija UN-a 1244, "koja je pre svega obavezujuća za Unesko kao specijalizovanu agenciju UN-a". Podsetila je i "da je interkulturalna komunikacija jedan od najboljih načina da se promovišu univerzalne humanističke vrednosti, pre svega vrednosti dijaloga i uvažavanja različitosti, kao i prilika da se na delu manifestuje otvorenost za saradnju na zajedničkim projektima".\nUčesnicima Samita će u radu pomoći akciona platforma koju će im predložiti učesnici Okruglog stola, odnosno ministarske konferencije koja se održava danas, dan pre Samita, u Beogradu u Legatu "Čolaković" Muzeja savremene umetnosti. Umetnici i profesionalci iz domena kulture i umetnosti iz zemalja regiona pozvani su da govore o svojim iskustvima u regionalnoj saradnji, odnosno o "Savremenoj umetničkoj produkciji u regionu Jugoistočne Evrope – nasleđu za budućnost". Završnoj sesiji će prisustvovati ministar kulture, informisanja i informacionog društva Predrag Marković i ostali ministri nadležni za kulturu zemalja učesnica Samita.\nU Muzeju savremene umetnosti objašnjavaju da organizovanjem Okruglog stola žele "da u potpunosti i na najbolji mogući način iskoriste ogroman kulturni i politički potencijal međuumetničke komunikacije u regionu". Ističu da je "emancipatorska i kritička umetnička praksa kao polje slobodnog dijaloga i demokratizacije kulture oruđe kojim gradimo budućnost u kojoj će i ta umetnost postati deo baštine čovečanstva" podsećajući da "savremena umetnost ne prepoznaje granice kao linije razdvajanja" i da "često prethodi političkim i ekonomskim integracijama". Trivo Inđić, predsednik Nacionalne komisije za saradnju sa Uneskom, očekuje da će "najviše reči biti o razvoju i promociji savremene umetnosti, njenih praksi i institucija u regionu".\nDobrim rezultatima Devetog samita i njegovog Okruglog stola, rezultatima koji će nas približiti, kako se očekuje, doprineće i ambijenti elegantne zgrade Legata "Čolaković" na Dedinju, i nekadašnjeg rimskog grada Viminacijuma.\nViminacijum, osnovan u prvom veku nove ere, bio je jedan od najznačajnijih legijskih logora na Dunavu, a izvesno vreme i glavni grad rimske provincije Gornje Mezije, koja je obuhvatala najveći deo današnje Srbije, severnu Makedoniju i deo severozapadne Bugarske. Površina njegove uže gradske teritorije bila je 450 hektara, a šire 220. U njemu je živelo trideset do pedeset hiljada stanovnika – što je antički ekvivalent današnjem Beogradu. Danas je ispod neizgrađenog zemljišta, što ga čini raritetom. Na lokalitetu su dostupni mauzolej i nekropole sa grobovima, freske iz kasnoantičkog perioda, ostaci ulice i kanalizacije, severna kapija logora koja je izlazila na Dunav, terme na čijim zidovima su freske, ostaci amfiteatra koji je mogao da primi i do 12.000 gledalaca.\nArheolozi pokušavaju da spasu i obnove ono što su uništili Huni u petom veku nove ere, a zatim i svi ostali. Trenutno se obnavljaju amfiteatar i akvadukt koji će Viminacijum opet spojiti s Dunavom.\nViminacijum se nalazi u blizini Starog Kostolca, 12 kilometara od Požarevca.


Dodik: Terorizam ozbiljan izazov pred kojim je BiH – Zvornik Danas\nNaslovna/VIJESTI/Društvo/Dodik: Terorizam ozbiljan izazov pred kojim je BiH\nDodik: Terorizam ozbiljan izazov pred kojim je BiH\nBANJALUKA – Predsjednik Republike Srpske Milorad Dodik naveo je u pismu upućenom generalnom sekretaru UN Ban Ki Munu da je terorizam kao ozbiljan izazov pred kojim se našla BiH tragično pokazao lice 27. aprila u smrtonosnom napadu radikalnog islamiste na policiju Republike Srpske u Zvorniku.\n„Među uhapšenima u vezi sa napadom nalazi se najmanje jedan povratnik iz borbi u Siriji“, napominje predsjednik Srpske.\nDodik je propratno pismo poslao uz redovni Izvještaj koji je Vlada RS uputila Savjetu bezbjednosti Ujedinjenih nacija a u kojem se poseban akcenat stavlja na snažnu podršku novoj inicijativi EU za BiH kao i na nužnost decentralizovane federalne strukture BiH.\n„U Izvještaju se ispituje nužnost decentralizovane dejtonske strukture BiH za očuvanje stabilnosti i funkcionalnog upravljanja BiH. Takođe se obrazlaže potreba da BiH, kao najveći evropski izvoznik boraca u “Islamsku državu“ po glavi stanovnika, posebno bude na oprezu i spriječi terorizam kod kuće“, ističe se u pismu predsjednika RS generalnom sekretaru UN.\nDodik navodi i niz aktivnosti RS na ispunjavanju obaveza u skladu sa usvojenom izjavom na državnom nivou o evropskom putu.\nKako pojašnjava, to su stalan rad RS na ekonomskim reformama, preispitivanje skupih i neefikasnih institucija na nivou BiH, reforma pravosuđa neophodna za dostizanje evropskih standarda i pregovori o mehanizmu koordinacije vlasti u BiH.\nU Izvještaju se razmatra i zašto Kancelarija visokog predstavnika mora biti zatvorena, kao i zašto članice UN treba da se suprotstave kontraproduktivnoj rezoluciji o zločinima u Srebrenici.\nbih dodik predsjednik rs terorizam\nBorac, Čelik, Slavija, Sloboda i Zvijezda bez licence za Premijer ligu BiH\nUhapšen bivši pripadnik Armije BiH


konkurs – Društvo za akademski razvoj\n15мар 2017 by DAR No Comments\nČlanovi Društva za akademski razvoj izabrali su deset najzanimljivijih komentara na konkursu "Darujemo Arhipelag knjiga", čiji će autori biti nagrađeni knjigama naših prijatelja iz izdavačke kuće Arhipelag, bez kojih ovakva akcija povodom Nacionalnog dana knjige ne bi bila ovako uspešna. U našoj nesvakidašnjoj, ali već tradicionalnoj akciji, ove godine pristiglo je preko 110 komentara, tako da su članovi DAR-a imali veoma težak posao da izaberu "najbolje". Na kraju izabrali smo sledeće: “Ljudi se uvijek raduju tuđoj nesreći zaboravljajući da je to njihova vlastita” iz knjige "Na rubu pameti", Miroslav Krleža - autorka Jana Slijepčević; “Ako žena uživa u društvu nekog muškarca, zašto ga onda ne bi uhvatila pod ruku i upitala da prošeta sa njim?” iz knjige “Kad je Niče plakao”, Irvin D. Jalom - autor Milan Trpković; “Razgovarali su…\nDruštvo za akademski razvoj u saradnji sa Izdavačkom kućom Arhipelag raspisuje nagradni konkurs pod nazivom "Darujemo Arhipelag knjiga". Konkurs organizujemo povodom Nacionalnog dana knjige, koji se u Srbiji obeležava 28. februara, na dan kada je osnovana Narodna biblioteka Srbije. Pravo učešća na konkursu imaju svi državljani Republike Srbije, kao i druga lica koja žive na području naše zemlje. Svi učesnici na konkursu imaće priliku da dobiju jednu od DESET knjiga koje su naši prijatelji iz Arhipelaga pripremili. Ukoliko redovno čitate knjige, zadatak koji je pred vama uopšte neće biti težak. Zadatak konkursa je sledeći: Uzmite prvu knjigu koju vidite pored sebe. Otvorite 17. stranu i nađite 3. red. Prva rečenica koju pročitate, a da počinje u trećem redu je Vaša karta za moguću nagradu. Ukoliko u trećem redu ne počinje…\n03авг 2016 by DAR No Comments\nInicijativa mladih za ljudska prava u Bosni i Hercegovini (YIHR BiH) organizuje treću po redu Školu drugačijih sećanja, edukativni program baziran na studijskim posetama na području Hercegovine, čiji je cilj razmena iskustava lokalne zajednice, aktivista i aktivistkinja za ljudska prava, predstavnika i predstavnica verskih zajednica, istoričara i istoričarki, žrtava, svedoka i svedokinja o procesu pomirenja i suočavanja sa prošlošću. Škola drugačijih sećanja obuhvata posete mestima stradanja i ratnih zločina iz Drugog svetskog rata i poslednjeg rata u Bosni i Hercegovini od 1991. do 1995. godine, povezujući iskustva zajednica širom Hercegovine. Ove godine će Škola po prvi put do sada biti regionalnog karaktera, te će obuhvatiti i učesnice i učesnike iz Hrvatske, Srbije i Crne Gore. Škola se realizuje u periodu od 21. do 27.08.2016. godine, tako što okuplja učesnike i…\n15нов 2014 by DAR No Comments\nSvečana dodela nagrada „Kultura na DAR 2“\nDruštvo za akademski razvoj u saradnji sa Gradskom opštinom Novi Beograd. organizuje svečanu dodelu nagrada za učesnike kampanje "Kultura na DAR 2". Svečana dodela nagrada biće organizovana u subotu 6. decembra sa početkom u 16 časova u prostorijama Gradske opštine Novi Beograd. Nagrade koje su omogućili naši darodavci biće dodeljene učesnicima naše kampanje za promociju kulturne baštine u Srbiji, koji su svojim trudom i kreativnošću uspeli da nadmaše sva naša očekivanja. Pozivamo sve zainteresovane pojedince, institucije, medije i ostale da nam se pridruže u subotu i svojim prisustvom uveličaju ovu svečanost, kao i da pruže podršku za očuvanje kulturne baštine u našoj zemlji.


SILOVIT START Basketaši Srbije se rutinski plasirali u četvrtfinale Evropskog prvenstva\n14.09.2018. 16:44 > 21:24\nReprezentacija Srbije u basketu 3x3 silovito je započela učešće na Evropskom prvenstvu u Bukureštu, pošto je slavila protiv Bosne i Hercegovine (20:10) i Španije (20:15) i plasirala se u četvrtfinale.\nSigurno su svetski prvaci započeli duel protiv zapadnih suseda, veoma brzo su stekli prednost od 6:0, koju protivnik do kraja nije uspeo da ugrozi, pa je pretrpeo očekivan poraz.\nU drugom meču u grupi A Bulut, Majstorović, Savić i Ždero nisu imali previše problema ni protiv Španije, pa su i taj okršaj rešili u svoju korist sa 20:15. To im je omogućilo prvo mesto i plasman u četvrtfinale, gde će im protivnik biti Mađarska (nedelja, 12.40).\nU nedelju će na programu biti i polufinale i finale, a naša selekcija će u prestonici Rumunije pokušati da dođe do jedinog trofeja koji im nedostaje.\nJuniorska reprezentacija Srbije u basketu 3x3 se plasirala u četvrtfinale Evropskog prvenstva\nDjete linara Pa to je ekipa Novog Sada. Ili je možda ekipa Limana?\nDuka Bravo momci, do vrha samo napred!


Vesti online / Vesti / Srbija / "Očekujem adekvatan pritisak na Prištinu od međunarodne zajednice"\nDirektorka Centra za spoljnu politiku Aleksandra Joksimović izjavila je danas da očekuje da će u narednom periodu od međunarodnih aktera koji imaju uticaj na Prištinu, "pritisak biti adekvatan" kako bi se realizovao deo briselskog sporazuma koji se odnosi na Zajednicu srpskih opština.\n- Očekujem da će u narednom periodu od međunarodne zajednice, odnosno od onih aktera koji imaju jasan uticaj na prištinsku stranu, pritisak biti adekvatan, kako bi do realizacije ovog, za Srbiju najznačajnijeg, dela briselskog sporazuma došlo - rekla je Joksimovićeva za RTS.\n- Jasno je da ćemo u narednom periodu imati značajno intenziviranje dijaloga i da će svi akteri pokušati da izvrše takvu vrstu uticaja koji će omogućiti da dođe do značajnijeg prodora u pregovaračkom procesu, koji bi rezultirao u adekvatnom vremenskom okviru i potpisivanjem sveobuhvatnog sporazuma o normalizaciji odnosa - napomenula je Joksimovićeva.\nSuštinski se problem rešava na političkom nivou\n- Bez političke volje nemoguće je doći do krajnjeg rešenja, koje se sada najavljuje kao sveobavezujući sporazum o normalizaciji. U ovom trenutku imamo jednu situaciju da je predsednik Vučić politički izuzetno jak, za razliku od Tačija, koji ima značajne političke probleme unutar Kosova. Bez obzira na to, očekujem da će se u periodu koji je pred nama da počnu da se pojavljuju određena vrsta scenarija - rekla je Joksimovićeva.\nNemačka drži ključ


Novac koji je nedostajao za liječenje malenog Denisa uplatio Đorđije Pavićević\nAutor:\tVesna Šoškić 20.05.2022, 23:07 Društvo\n“Sa ogromnom srećom, večeras mogu da saopštim da su sredstva za liječenje malenog Denisa sakupljena, zahvaljujući osvjedočenom donatoru i humanitarcu Đorđiju Đoku Pavićeviću, koji je čuo i pročitao na Radio Baru i Bar infu naš apel za pomoć”, kazala je za Radio Bar i Bar info Konstantina Vojinović, inicijatorka akcije.\n“Neizmjerno se zahvaljujem gdinu Pavićeviću koji je bez razmišljanja uplatio 5.000 eura i time pružio novu nadu da maleni dječak bude izliječen.Takođe, zahvaljujem se svim ostalim donatorima, kompaniji ‘Voli’, ‘Fondaciji Iva Bijelić’, kao i svim drugim ljudima i privrednicima velikog srca koji su odvojili sredstva za malenog Denisa, a posebno i izvjesnom gospodinu Đorđeviću, koji je, kao i gdin Pavićević, uplatio za Denisovo liječenje 5.000 eura.\nPosebnu podršku dali su nam Radio Bar i Vijesti, CDM portal i svi drugi mediji koji su od početka pratili akciju sakupljanja pomoći za Denisovo liječenje, i na kraju ,naši apeli su urodili plodom”, istakla je Konstantina Vojinović, inicijatorka akcije, predsjednica NVO “Izvor života”, iz Nikšića, koja je prije četiri godine građane Crne Gore zadivila sopstvenim humanim gestom, kada je sugrađaninu donirala bubreg, a prepoznata je po velikom broju humanitarnih akcija.\nTakođe navodi da ukoliko sva sredstva ne budu utrošena za Denisovo liječenje, sve što preostane biće uplaćeno za liječenje nekog drugog djeteta kome bude potrebno u tom trenutku.\n“Hvala još jednom svima, građani naše Crne Gore još jednom su pokazali koliko srce imamo kada smo nekom potrebni”, zaključila je.\nĐorđije Pavićević liječenje Denis Krdžović


Oglasio se Veljko Paunović! - Sportske.net\nĆirković: "Nismo ličili na sebe"Hoće li "zlatni momak" zameniti Milinkovića na klupi Partizana?Brežančićev prvenac, AZ 'proradio' pred PartizanŽivković: "Nije bio moj dan"Babović se uzda u sistem takmičenja\nUbedljiv poraz u derbiju pažnju je skrenuo na Zorana Milinkovića i navodnu smenu iskusnog trenera.\nGlas javnosti je sve ujednačeniji u smeru smene, a kao jedno od rešenja se pominje Veljko Paunović, zlatni selektor iz Novog Zelanda.\n'Blic' je pozvao velikog Partizanovca, koji je prokomentarisao ovakve spekulacije.\n"Niko iz Partizana me nije zvao, niti razmišljam u tom pravcu."\n"Crno – beli imaju trenera, Milinkovića izuzetno cenim i kao stručnjaka i kao čoveka. Ne želim više da polemišem na tu temu, u mislima mi je samo četvrtak, kada putujem u Madrid kod porodice.", Bio je više nego jasan Veljko Paunović u izjavi za Blic.


Antifašističke organizacije osuđuju odluku SUBNOR-a Srbije - Ozonpress :: internet portal\nTag: levica, osuda, SUBNOR\nNa dan osamdesetogodišnjice osnivanja Prve proleterske brigade SUBNOR Republike Srbije dodelio je svoje najviše priznanje Aleksandru Vulinu, kao i Nebojši Stefanoviću i Ivici Dačiću.\nRepublički SUBNOR još jednom je dokazao da je dopustio da ga preplave poltroni vladajućih partija i oni koji su čuvari tekovina Narodnooslobodilačke borbe samo na rečima. Od devedesetih, kada su ga preuzimali aparatčici SPS-a, sve do danas kada ga zloupotrebljava Srpska napredna stranka, SUBNOR je meta raznih karijerista koji iskorišćavaju značaj i slavni istorijat ovog udruženja, kao i još uvek žive učesnike NOB-a koji su njegovi najstariji članovi.\nPosebna je nepravda što Ivica Dačić i Aleksandar Vulin, koji već zloupotrebljavaju jednu plemenitu ideju kidnapujući ime socijalizma u nazivima svojih partija, sada zahvaljujući priznanju SUBNOR-a postaju i zaslužni antifašisti.\nTakođe, dodela priznanja Vulinu, čoveku koji svakodnevno sa ministarskog položaja iznosi šovinističke stavove, već više od 20 godina seje mržnju i poziva na nove sukobe na Balkanu, bacanje je ljage na borce Prve proleterske brigade, sve partizanske borce iz Drugog svetskog rata, ali i na one koje je politika trojice odlikovanih i njihovih mentora odvela u smrt u ratovima devedesetih godina.\nAntifašističke organizacije osuđuju odluku SUBNOR-a Srbije da dodeli priznanja funkcionerima vladajuće koalicije\nOsuđujemo ovakvo ponašanje, i pozivamo sve članove SUBNOR-a koji iskreno žele da očuvaju sećanje na Narodnooslobodilačku vojsku i sve što je iz nje proizašlo, da takođe osude postupke svog rukovodstva i zamene ga časnim ljudima, kako bismo mogli da zajedno negujemo nasleđe slavne prošlosti i borimo se za bolju budućnost.


Tužilaštvo / Tužiteljstvo Bosne i Hercegovine: GLAVNA TUŽITELJICA SUDJELOVALA NA SASTANKU PROJEKTA CEPOL-a PARTNERSTVO U BORBI PROTIV KRIMINALITETA I TERORIZMA\nGLAVNA TUŽITELJICA SUDJELOVALA NA SASTANKU PROJEKTA CEPOL-a PARTNERSTVO U BORBI PROTIV KRIMINALITETA I TERORIZMA\nProjekat se realizuje u okviru institucija EU, a usmjeren je na jačanje kapaciteta zemalja Zapadnog Balkana za borbu protiv organizovanog kriminala i terorizma.\nGlavna tužiteljica Tužilaštva Bosne i Hercegovine, Gordana Tadić, sa zamjenicom glavnog tužioca Ozrenkom Nešković i saradnicima, sudjelovala je na sastanku povodom predstavljanja projekta-Partnerstvo protiv kriminaliteta i terorizma, koji je pokrenula Agencija EU za obuke službenika organa za provođenje zakona (CEPOL) uz partnerstvo Ureda Evropske policije – EUROPOL.\nNa sastanku putem video-konferencije sudjelovali su zvaničnici institucija i agencija za provođenje zakona iz Bosne i Hercegovine, kao i međunarodni eksperti iz Evropske unije.\nCilj projekta je jačanje kapaciteta nadležnih institucija u zemljama Zapadnog Balkana u oblasti borbe protiv organizovanog kriminala i terorizma, uključujući i prevenciju i borbu protiv nasilnog ekstremizma, kroz jačanje saradnje unutar institucija regiona, kao i Evropske unije.\nPredstavnici CEPOL-a i EUROPOL-a predstavili su trogodišnji projekat u kojem će međunarodni eksperti, zajedno sa zvaničnicima institucija u BiH i regionu, raditi na analizi i procjeni kapaciteta i potreba institucija i agencija za provođenje zakona u zemljama Zapadnog Balkana, te pružati podršku kroz edukacije o modalitetima i rješenjima za efikasno realizovanje zajedničke saradnje u borbi protiv organizovanog kriminala i terorizma.\nGlavna tužiteljica iskazala je podršku ovom projektu koji će svakako biti koristan, budući da Tužilaštvo BiH već aktivno sudjeluje u operacijama zajedno sa partnerskim institucijama iz zemalja regiona i Evropske unije, u borbi protiv prekograničnog i međunarodnog kriminala.


Vujasin Boja iz Kobatovaca ima 101 godinu i živi sa kćerkom, dok Dušanić Dokija ove godine obilježava 100. rođendan i živi sa sinom u Kadinjanima. Milovan Topolović, načelnik opštine Laktaši istakao je da lokalna uprava nastoji vvoditi računa da pri obilježavanju Dana opštine sve grupacije stanovnika budu ravnomjerno zastupljene, te s tim u vezi ove godine je zajedno sa predsjednicom Skupštine opštine obišao najstarije stanovnike.\n„Najstarijim stanovnicima opštine je najpotrebnija topla riječ i pažnja i mi smo ovom prilikom posjetili dvije gospođe i identifikovali 26 najstarijih stanovnika kojima smo u saradnji sa Centrom za socijalni rad Laktaši uručili poklone i jednokratnu novčanu pomoć“, rekao je Topolović.\nPredstavnici Centra za socijalni rad Laktaši obišli su zatim sve stanovnike opštine rođene u periodu od 1913. i 1924. godine, i odnijeli im prigodne poklone i novčanu pomoć.\nDan otvorenih vrata za učesnike osnovnih škola\nPovodom obilježavanja 23. aprila, Dana opštine Laktaši 16.aprila 2014.g. su Opštinu posjetili učenici osnovnih škola sa područja opštine u okviru Dana otvorenih vrata Opštine Laktaši. Učenike su ugostili Načelnik opštine i Predsjedica Skupštine opštine i upoznali ih sa radom Administrativne službe opštine, Skupštine opštine i razvojem opštine Laktaši. Snježana Kelečević, predsjednica Skupštine opštine istakla je otvorenost lokalne uprave za inicijative i potrebe svih građana uključujući i osnovnoškolsku populaciju. Milovan Topolović, načelnik opštine upoznao je učenike o djelokrugu rada Administrativne službe, razvojnim projektima koji su u toku i načinu funkcionisanja uprave.U neformalnoj atmosferi učenici su upoznali nadležne u opštinskoj upravi o radu Savjeta učenika u svojim školama.


Izvor: JužneVesti.com, 11.Avg.2020, 19:07\nU saobraćajnoj nezgodi koja se dogodila danas oko 14 sati u Đerdapskoj ulici u Nišu lakše je povređen 12-godišnji dečak, potvrdili su Južnim vestima u policiji. Kako kažu, došlo je do sudara automobila i električnog trotineta, a uzrok nezgode se utvrđuje.\n"Tojotom" niških registarskih tablica upravljao je 58-godišnjak, kažu u policiji, a kako je došlo do sudara još nije poznato. U nezgodi je povređen dečak koji je prebačen u niški Klinički centar. >> Pročitaj celu vest na sajtu JužneVesti.com <<\nUtvđuje se uzrok ove nezgode i o svemu je obavešteno Osnovno javno tužilaštvo u Nišu - kažu u policiji.\nB92: U sudaru automobila i električnog trotineta povređen dečak\nU sudaru automobila i električnog trotineta povređen dečak\nU sudaru automobila i električnog trotineta u Nišu, lakše je povređen 12-godišnji dečak..."Tojotom" niških registarskih tablica upravljao je 58-godišnjak, kažu u policiji, a kako je došlo do sudara još nije poznato...U nezgodi, koja se dogodila juče popodne povređen je dečak koji je prebačen...


Sliku tvoju ljubim - oradio.rs\nIspostavilo se da je rana umetnost ljudi bila vrlo zastupljena u jugoistočnoj Aziji. Jedno od dela to i dokazuje - umetnici koji su oslikavali zid pećine Sulavezi, pre više od 45.500 godina, prikazivali su kompletnu socijalnu interakciju između bradavičastih svinja.\nSlika bradavičaste svinje pronađene u pećini u Indoneziji čini se najstarijim poznatim prikazom određene figure na svetu. Istraživači su otkrili zapravo da celo područje obiluje praistorijskom umetnošću u pećinama i skloništima od kamena.\nGodine 2019. u pećini Leang bulu bipong, pronađen je spektakularni mural scene lova koji datira od pre oko 44.000 godina.\nIstraživači navode da je pronađena još jedna slika svinje, koja je stara najmanje 32.000 godina, u pećini Lejang balangajia. Inače, praistorijska umetnost na stenama, utvrđena je u oko 300 pećina i skloništa na području Sulavesija.


Biznis plan – Akcelerator 2021\nI ovaj vikend su timovi napravili nove korake ka izradi svog biznis modela. Ovaj put smo radili na izradi biznis plana, ključnog dokumenta za svakog startupistu iako se susrećemo sa idejama da se to može i u hodu. Može, ali onda ste ušli u vučju jazbinu.\nOvaj put smo koristili metodologiju Garancijskog fonda AP Vojvodine, s obzirom da sa istim saradjujemo više od 10 godina. Međutim, od posebnog značaja jeste upravo činjenica da ovaj fond nudi jedan od najpovoljnih\nprograma u Srbiji za žene i mlade do 35 godina koji je praćen mentorskom podrškom.\nUspeh ovog kursa merili smo odličnom ocenom istog. Posebno nam je drago što su timovi odlično shvatili strukturu i detalje biznis plana, ali pre svega suštinu biznis plana, te sa samopouzdanjem mogu za koji dan stati ispred investitora i ukazati na efikasnost biznis modela u koji se isplati investirati.\nPrevious PostPrev Post Finansijski wellness ili kako upravljati finansijama – webinar\nNext PostNext Post 3D crtanje


Vazduhoplovne slobode: Nove slobode - Aviokarta.net\nVesti » Vazduhoplovne slobode: Nove slobode\nVazdušni saobraćaj je veoma specifičan pošto se odvija tamo gde su zemaljske granice daleko pa samim tim i zemaljske nadležnosti nisu baš jasno iscrtane i podeljene.\nZbog svoje specifičnosti njega uređuju sve zemlje sveta svaka za sebe, ali prema određenim međunarodnim standardima.\nSaobraćaj između zemalja se mora regulisati bilateralnim ili multilateralnim sporazumima.\nČikaška konvencija (1944)\nČikaškom konvencijom koja je usvojena 1944. godine usvojeno je prvih pet vazduhoplovnih prava koja se odnose na odvijanje komercijalnog aviosaobraćaja.\nOva prava su postala sastavni deo Međunarodnog sporazuma o odvijanju vazdušnog saobraćaja poznatog pod imenom IASTA (skraćeno od International Air Service Transit Agreement) koji je formiralo specijalizovana agencija Ujedinjenih nacija za vazdušni saobraćaj (ICAO).\nSvaka zemlje ima nadležnost nad sopstvenim vazdušnim područjem u kome prema sopstvenim zakonima reguliše odvijanje saobraćaja, kako prelete tako i sletanje, poletanja i prevoz putnika i robe.\nU okviru rubrike "Istraživanje" u naredna četiri teksta bavićemo se slobodama u vazdušnom saobraćaju. Ima ih ukupno devet.\nPrvih pet su orginalne slobode prema Čikaškoj konvenciji (1944), dok su poslednje četiri nove slobode koje su nastale u moderno doba i nisu deo IASTA Sporazuma.\nVazduhoplovne slobode (četvrti deo): Nove slobode\nVazduhoplovne slobode koje nisu obuhvaćene Čikaškom konvencijom nazivaju se novim slobodama ili nezvaničnim slobodama.\nŠesta sloboda je na neki način varijetet Pete slobode. Ona dozvoljava inostranoj aviokompaniji da na letu između dve inostrane destinacije sleti u svoju zemlju i da tu može da preuzme putnike i robu. Na primer, da neka španska aviokompanija leti od Lisabona do Beograda sa međusletanjem u Madridu.\nSedma sloboda je najpoznatija, najkontroverznija i u poslednje vreme sve češća sloboda koja se primenjuju u vazdušnom saobraćaju. Ova sloboda omogoćava aviokompaniji iz jedne zemlje da održava međunarodnu avioliniju između druge dve zemlje.\nPrimera za primenu ove slobode ima dosta i to baš u Evropi zahvaljujući tome što je ona sastavni deo Sporazuma o otvorenom nebu unutar Evrope (Evropskog zajedničkog vazduhoplovnog područja).\nI kod nas imamo primere Sedme slobode koju ostvaruju dve aviokompanije: Wizz Air i easyJet. Ove dve linije lete na međunarodnim linijama iz Srbije prema trećim zemljama koje nisu njihove matične zemlje. Wizz Air kao mađarska aviokompanija obavlja saobraćaj između Srbije i Nemačke, Velike Britanije, Belgije, Holandije, Francuske, Švedske i Grčke. EasyJet kao britanska aviokompanija leti na liniji između Srbije i Italije.\nEvropske lowcost aviokompanije koje posluju po specifičnom multimodalnom konceptu razvijaju svoj saobraćaj iz većeg broja aerodromskih centara, a to im omogućava upravo Sedma sloboda koju masovno koriste zahvaljujući širokoj primeni Sporazuma o otvorenom nebu koji važi u Evropi.\nJoš jedna vazduhoplovna sloboda koja predstavlja varijetet osnovne Pete slobode. Ona podrazumeva aviokompaniji iz jedne zemlje da uspostavi liniju iz svoje zemlje sa destinacijom u drugoj zemlji ali sa pravom da u toj drugoj zemlji obavi međusletanje na još neki drugi aerodrom.\nPoslednja nezvanična vazduhoplovna sloboda je Deveta i ona predstavlja varijetet Sedme slobode. Prema njoj aviokompanija iz jedne zemlje može da leti u domaćem saobraćaju druge zemlje bez ikakvih ograničenja. Ova sloboda nije toliko česta i to je i razumljivo s obzirom da kao i Sedma sloboda daje veoma velika prava stranim kompanijama.\nZa Devetu slobodu nema puno primera kod tradicionalnih aviokompanija, ali su zato lowcosteri ponovo probili sve barijere. Ovu slobodu imaju mnoge od njih. Ryanair, na primer, kao irska kompanija obavlja unutrašnji saobraćaj u Španiji na pojedinim domaćim linijama. Nedavno je easyJet kao britanska aviokompanija dobio prava da obavlja redovnu liniju unutar Italije između Milana (Linate) i Rima. Ovaj potez je veoma značajan u aviosaobraćaju i predstavlja krupan korak unutar Evropskog zakonodavstva. Deveta sloboda nije uključena u Sporazum o otvorenom nebu, pa je za njeno ostvarenje potrebna saglasnost zemlje u kojoj se planira saobraćaj.\nOstali tekstovi iz ovog serija\nVazduhoplovne slobode: Prve dve\nVazduhoplovne slobode: Treća i Četvrta\nVazduhoplovne slobode: Peta sloboda\n25.09.2013.|Comments Off on Vazduhoplovne slobode: Peta sloboda


Studijska poseta Novom Sadu, Somboru i Senti - Novosti - Kancelarija Premijera - Kancelarija za Pitanja Zajednica\nStudijska poseta Novom Sadu, Somboru i Senti\nU okviru projekta „Lokalne politike u multietničkim opštinama“ koji sprovodi Društvo Majka Tereza iz Prištine i Centar za regionalizam iz Novom Sada, predstavnici opština Vučitrn, Vitina i Istok imali su priliku da se tokom trodnevne posete, od 14-17. novembra, sretnu sa potpredsednikom Vlade AP Vojvodina, pokrajinskim ombudsmanom i direktorom kancelarije za inkluziju Roma u Novom Sadu, kao i predstavnicima opština Sombor i Senta.\nOvo je treća studijska poseta opština sa Kosova koje organizuju pomenute organizacije u cilju razmene iskustava i primera dobre prakse kada je reč o uređenju i funkcionisanju lokalnih samouprava u multietničkim sredinama. Predstavnici opština sa Kosova imali su priliku da domaćinima predstave opštine iz kojijh dolaze kao i da u razgovoru sa njima dobiju odgovore na mnoga pitanja koja su ih interesovala.\nTakođe, učesnici studijske posete imali su priliku da se kroz prezentaciju opštine Inđija koju je održao predsednik skupštine opštine upoznaju sa sistemom „48 sati“ koji je uveden kako bi lokalne vlasti brže reagovale na komunalne i ostale probleme koje građani prijavljuju i putem razvijenog kompjuterskog sistema imali transparentan pristup aktivnostima koje opština preduzima u cilju njihovog rešavanja.\nOvaj projekat je pored Norveške ambasade finansirala i Kancelarija premijera/Kancelarija za pitanja zajednica koju je tokom studijske posete predstavljala Safeta Grajčevci. Tom prilikom ona je predstavnike pomenutih institucija upoznala sa mandatom i aktivnostima Kancelarije za pitanja zajednica kao i svojim aktivnim učešćem dala doprinos u razgovorima i razmeni iskustava.


Općina Centar podržala rad Udruženja roditelja ubijene djece Sarajeva\nNaslovnica NAJNOVIJE Nacija Općina Centar podržala rad Udruženja roditelja ubijene djece Sarajeva\nSarajevo – Općina Centar dodijelila je grant od 4.000 KM Udruženju roditelja ubijene djece opkoljenog Sarajeva 1992-1995., a predsjednik Udruženja Fikret Grabovica posjetio je Općinu. Grant je dodijeljen dodijeljen za pripreme manifestacije „Dan sjećanja na ubijenu djecu“, prenosi agencija Patria.\nGrabovica se zahvalio Općini na doniranim sredstvima, te upoznao prisutne o aktivnostima koje Udruženje realizuje kao i sa problemima sa kojima se svakodnevno suočavaju.\n– Želim u ime populacije koju predstavljam iskreno da se zahvalim na dugogodišnjoj saradnji i podršci koja je neophodna za naše aktivnosti. U proteklom periodu Udruženje je zaista mnogo toga društveno korisnog uradilo. Između ostalog, u saradnji sa Institutom Univerziteta u Sarajevu za istraživanje zločina protiv čovječnosti i međunarodnog prava uradili smo Monografiju na oko 900 stranica, a koja će ostati trajno budućim generacijama, uradili smo nekoliko filmova, veliki broj reportaža. Očekujemo da će saradnja sa Općinom Centar biti nastavljena i u narednom periodu. Želim iskreno da se zahvalim načelniku Bećireviću, predsjedavajućem Ajnadžiću, dopredsjedavajućem Kovačeviću, jer je Općina Centar institucija koja nam daje najveću podršku. Već duži period Udruženje je u potrazi za prostorom gdje bi realizovali projekat „Spomen soba za ubijenu djecu“, i nadamo se da će nam Općina u tome pomoći – kazao je Grabovica.\nPredsjedavajući Ooćinskog vijeća Nedžad Ajnadžić naglasio je da je lokalna zajednica ponosna na rad Udruženja.\n– Općina Centar će u skladu sa svojim mogućnostima nastaviti u kontinuitetu podržavati vaš rad. Vi radite jako društveno koristan posao, obavezujući mlade generacije koje dolaze. Neophodno je da se stalno podsjećamo na ono što je bilo, a istovremeno treba ukazivati na važne ciljeve u budućnosti i perspektivi i sa aspekta kretanja države BiH i naše društvene zajednice prema EU. Spomen obilježje ubijenoj djeci opkoljenog Sarajeva treba da šalje poruku cijelom svijetu. Vi treba da nastavite podsjećati nas iz društvene zajednice stalno na tu vrstu problema sa kojim živite, a mi trebamo i moramo imati razumijevanja naspram toga. Smatram da vaš funkcionalni kancelarijski prostor treba da bude na jednom mjestu zajedno sa prostorom u kojem će biti smještena „Spomen soba za ubijenu djecu“, a mi ćemo učiniti sve što je u našoj moći da vam u tome pomognemo. Općina Centar će sa svojim resursima stajati na raspolaganju i vašoj organizaciji, a i drugim koje doprinose očuvanju sjećanja na važna događanja i važne ličnosti u periodu od 1992.– 1995. godine – dodao je Ajnadžić.\nDopredsjedavajući Slaven Kovačević je istakao da je naša obaveza da širimo poruke mira, prijateljstva, drugarstva, a posebno zajedništva u multietničkoj Bosni i Hercegovini.\n– Često govorim u posljednje vrijeme da me je strah od zaborava, jer je naš narod sklon zaboravljati važne stvari. Bez obzira, što sam jedan od predlagača amandmana za podršku Udruženju roditelja ubijene djece opkoljenog Sarajeva, smatram i potrudiću se da ovo udruženje pridobije sistemsku budžetsku podršku. Pozivam i druge općine, kao i nivoe vlasti da se priključe ovome i da na sistemski način osiguramo finansiranje ovog jako značajnog Udruženja. Isto tako, pridružujem se inicijativi za pronalazak odgovarajućeg prostora u kojem bi bila Spomen soba ubijenoj djeci, kao i kancelarije Udruženja roditelja ubijene djece. Na kraju, želim još jednom kazati da ne mogu shvatiti da postoje ljudi koji su spremni pucati na djecu, na organiziran način, jer broj ubijene djece govori da to svakako nije bila slučajnost – kazao je Kovačević.


► Dačić: Priština planira da osvoji Trepču i postavlja bombe na severu Kosova\n11.06.2019 | 08:14h ► 09:46h Beograd\n"Postoje obaveštajna saznanja da prištinska strana namerava da sprovede unilateralne akcije, koje bi mogle da izazovu destabilizaciju na severu Kosova. Jedna od tih akcija je bila i ova navodno policijska, u kojoj je upotrebljeno više od 70 borbenih vozila, primenjena sila prema onima koji su privođeni i slično", rekao je Dačić posle sednice Saveta bezbednosti UN.\n"Jedan od ciljeva bi mogao da bude i podmetanje raznih eksplozivnih naprava širom severa Kosova i Metohije. Postoje takva saznanja i mi smo to podelili za zapadnim partnerima i oni sve to znaju. To je veliki izazov i zato sam upozorio Kfor, jer im je zadatak da štite sve građane, bez obzira da li su Srbi ili Albanci, da spreči napad na sever Kosova. Ukoliko to Kfor ne uradi, dolazimo u veliki rizik za destabilizaciju čitavog regiona", naveo je Dačić.\nOn je naveo da je istaknuta potreba da se sačuva mir i stabilnost u regionu i da se nastavi dijalog, te da je većina isticala da je neophodno ukinuti takse.\n"Dolazimo do tog centralnog pitanja… Očigledno da postoje neke indicije i želje da se stalno događaju neki jednostrani potezi i provokacije koje će nas odvlačiti dalje od dijaloga i dolaska do rešenja. Ja moram da ukažem na veliku promenu u odnosu na neka prošla vremena, da nisu u pitanju Sjedinjene Američke Države", ističe Dačić.\nOn je kazao da je cilj njegove izjave da upozori međunarodnu zajednicu da Kfor preduzme mere jer je za to nadležan i zato prisutan na Kosovu i Metohiji.\n"Mi ne bismo voleli da dođemo u situaciju da Kfor ne želi da ispuni ono što mora, a da se onda postavlja pitanje da Srbija treba da smatra da rezolucija 1244 više nema smisla, jer oni neće da zaštite Srbe. Onda Srbija mora da zaštiti svoj narod. To nas vodi sve dalje i dalje u eskalaciju problema. Zato mislim i nadamo se da do toga uopšte neće doći i stalno upozoravamo da takve ambicije Prištine moraju da se kontrolišu i da se spreče ti planovi kako ne bi došlo do novog zaoštravanja u regionu. Nama ne odgovara zaoštravanje, mi želimo nastavak dijaloga i dolazak do rešenja", rekao je Dačić.\nOn je dodao da u Savetu bezbednosti uglavnom svi imaju poznate stavove ali da je bitno da je ogromna većina članica rekla da takse treba ukinuti.\nPovodom objavljivanja fotografije na kojoj je na novčanici od 100 dolara napisao "Kosovo je Srbija", Dačić je rekao da veruje da se ne bi neki toliko bunili da je napisao da "Kosovo nije Srbija".\n"Neko mi je rekao da uništavam imovinu SAD, pa ja sam bar uradio na takav način da sam napisao na novčanici, koja ne pripada Amerikancu. Nisam za razliku od njih bacao bombe sa osiromašenim uranijumom", rekao je Dačić za VOA.\nDačić razgovarao s Guterešom\nMinistar spoljnih poslova Srbije Ivica Dačić razgovarao je s generalnim sekretarom UN Antoniom Guterešom o situaciji na Kosovu, saopštilo je danas MSP Srbije.\nGutereš je izrazio zabrinutost zbog nedavne akcije ROSU na severu Kosova i hapšenja pripadnika Unmika.\nOn je naveo da Unmik radi u teškim uslovima i da je stalno na meti provokacija s ciljem da bude ukinut.\nDačić je rekao da je Srbija i dalje posvećena pregovorima i mirnom rešenju, iako su Srbi na Kosovu neprestano izloženi provokacijama, i da bi Savet bezbednosti trebalo da preduzme mere da bi se izbegla eskalacija.\nU saopštenju se navodi i da je Dačić juče razgovarao s predsedavajućim Saveta bezbednosti, stalnim predstavnikom Kuvajta u UN Mansurom al-Otaibijem.\n11.06.2019, 10:59h sara Preporuči\nNe priština,, nego neko ko Olbrajtova je bacio oko na Trepču i hoće da ga ima!!!!.


„Učinimo to“ i u Zeničko-dobojskom kantonu\nNaslovnica NAJNOVIJE Društvo „Učinimo to“ i u Zeničko-dobojskom kantonu\nMaglaj, Tesanj, Zenica, Vares – U organizaciji Ministarstva poljoprivrede, šumarstva i vodoprivrede, Šumsko-privredno društvo Zeničko-dobojskog kantona u saradnji sa Kantonalnom upravom za šumarstvo, provest će danas (24.10.2013.) akciju „Let’s Do It – Milion sadnica za 1 dan“ koja se provodi u cijeloj Bosni i Hercegovini. Na području Zeničko-dobojskog kantona pošumljavanje će se obaviti na površini od 15 hektara. Više od 500 volontera će posaditi 37.000 sadnica.\nCilj ove akcije je stavljanje u fokus opštekorisne funkcije šuma, kao što su zaštita tla od erozije vodom i vjetrom, pročišćavanje voda i zaštita izvorišta pitke vode, te povoljniji uticaj na klimu i poljoprivrednu djelatnost, pročišćavanje vazduha i proizvodnja kisika. Pored toga, šume su oduvijek bile i prostor za odmor i rekreaciju, pa su tako već odavno „prokrčile“ put razvoju ekološkog, lovnog i seoskog turizma.\nDanas, u 10,00 sati akcija će sinhronizovano krenuti na području svih općina Kantona, pa će tako pošumljavanje na području Općine Zenica biti organizovano u blizini naselja Seoci (Babino-Gračanica), u Općini Maglaj – na području sela Ošve, u Tešnju na lokalitetu Lipe-Pasji Potok, Zavidovića – na području Gostovića. Zanimljivo je da će se na teritoriji Općine Vareš angažovati čak 200 volontera te će zbog planiranog obima sađenja, akcije biti provedene u toku dva dana – danas i 30. oktobra.


Profil kompanije - Shandong Gaoji Industry Machinery Co., Ltd.\nNaša tvrtka ima jaku tehničku snagu, bogato proizvodno iskustvo, naprednu kontrolu procesa i cjelovit sustav kontrole kvalitete. Preuzimamo vodeću ulogu u domaćoj industriji da bismo dobili certifikat sistema upravljanja kvalitetom ISO9001: 2000. Tvrtka pokriva površinu od preko 28000 m2, uključujući građevinsku površinu veću od 18000 m2. Poseduje preko 120 kompleta CNC opreme za obradu i visoko preciznih uređaja za otkrivanje koji uključuju CNC obradni centar, glodalicu za portale velikih dimenzija, CNC mašinu za savijanje itd., Što čini proizvodni kapacitet od 800 kompleta serija mašina za obradu sabirnica godišnje.\nSada kompanija ima više od 200 zaposlenih, uključujući više od 15% inženjerskih tehničara, profesionalce koji se bave različitim disciplinama kao što su nauka o materijalima, mašinstvo, upravljanje procesima za računare, elektroniku, ekonomiju, upravljanje informacijama i tako dalje. Kompanija je sukcesivno nagrađivana kao „Hi-Tech preduzeće iz provincije Shandong“, „Hi-Tech proizvod grada Jinan“, „Nezavisno inovativni proizvod grada Jinan“, „Civilizirana i vjerna poduzeća grada Jinan“ i niz drugih naslovi.\nnaša kompanija ima snažne sposobnosti u dizajniranju i razvoju proizvoda, posjedujući više patentnih tehnologija i vlasničku osnovnu tehnologiju. Vodi industriju zauzimajući preko 65% tržišnog udjela na domaćem tržištu procesora sabirnica i izvozeći mašine u desetak zemalja i regija.\nPod načelom tržišno orijentiranog, utemeljenog na kvaliteti, utemeljenog na inovacijama, najprije uslužnog,\nsvesrdno ćemo vam pružiti visokokvalitetne proizvode i prvoklasnu uslugu!


Veliki Darko Rundek, moćna Senidah i najtraženiji reperi regiona stižu na Sea Dance! Veliki Darko Rundek, moćna Senidah i najtraženiji reperi regiona stižu na Sea Dance!\nJedan od najznačajnijih muzičara sa prostora nekadašnje Jugoslavije, Darko Rundek, sa svojim sastavom "Ekipa" dolazi na južni Jadran da 31. avgusta održi koncert za pamćenje na glavnoj bini Sea Dance festivala!\n9. maja 2019. — Autor: EXIT\nDarko Rundek je već gotovo 40 godina jedan od najaktivnijih i najpopularnijih autora, najpre sa kultnim bendom „Haustor“, a potom i kao solo izvođač koji će tik uz obalu mora izvesti neke od večnih numera kao što su „Apokalipso“, „Šal od svile“, „Makedo“, „Sanjam“, ali i neke od novih numera među kojima su „Tamni jorgovan“, „Pješčane oluje“, „Crni dusi“ i brojne druge.\nSvoj nastup na ovogodišnjem Sea Dance festivalu potvrdila je i Senidah, balkanska muzička senzacija, vlasnica megahita „Slađana“, koji broji preko vrtoglavih 36 miliona YouTube pregleda, što ovu pesmu izdvaja u red najpopularnijih na Balkanu ikad! Uspeh prvog brzo su, sa još nekoliko desetina miliona, ispratili i naredni singlovi kao što su „Belo“, „Bez Tebe“, „Crno srce“ ili „Četiri strane sveta“, čime se Slovenka danas svrstava u red najtraženijih izvođača na ovim prostorima. U karijeri dugoj deset godina, Senida Hajdarović je postala prepoznatljiva po svojoj autentičnoj pojavi i muzičkom izrazu koji predstavlja spoj različitih žanrova (R&B, hip-hop, trep), te po jedinstvenom vokalu.\nJedan od najuticajnijih stvaralaca ex-Yu scene i nekadašnji frontmen kultne grupe „Haustor“, Darko Rundek, tokom četrdeset godina uspešne karijere i petnaestak muzičkih izdanja, visoko se pozicionirao na regionalnoj i međunarodnoj muzičkoj sceni. Povodom 20 godina od izlaska albuma „Apocalypso“, Rundek je ponovo okupio veliki prateći bend nazvan Ekipa, sa kojim je 15. juna 2017. godine održao najveći samostalni koncert u karijeri pred 10.000 posetilaca beogradskog stadiona „Tašmajdan“. Usledili su brojni koncerti u regionu, a stigli su i singlovi „Tamni jorgovan“, „Crni dusi“, „Barbara“ i „Pješčane oluje“. Ekipu čine bubnjar Silvio Bočić, kontrabasista Roko Crnić, vibrafonista i udaraljkaš Miro Manojlović, trubač Igor Pavlica, tenor saksofo-nistkinja Ana Kovačić i Isabel Catala sa violinom. Sa suprugom Sandom Hržić, pozorišnom rediteljkom i prevodiocem, radi na izdavanju persijske duhovne poeme „Jezik ptica“ iz 12. veka koja upozorava na jedinstvo sveta, ali i podseća na Rundekov ekološki i društveni angažman koji je sve izraženiji poslednjih godina. „Životu oko sebe dajemo pažnju, pokušavamo da budemo pažljivi jer je pažnja ono što čovek u životu može najviše da da svetu“, poručio je nedavno Rundek.


RTS :: Dan kada je "drugi tim" Jugoslavije pokorio Atinu i svet\nKošarka Dan kada je "drugi tim" Jugoslavije pokorio Atinu i svet\nnedelja, 09. avg 2020, 08:50 -> 09:13\nNa današnji dan, 1998. godine, košarkaška reprezentacija Jugoslavije postala je prvak sveta na Šampionatu u Atini. Bila je to potvrda nadmoći generacije, kojoj je zbog međunarodnih sankcija, uskraćena prilika da osvoji još pehara. U finalu u dvorani "Marusi", tadašnja Jugoslavija u oslabljenom sastavu, pobedila je Rusiju (64:62).\nReprezentacija koju je kao selektor predvodio Željko Obradović susrela se i pre takmičenja sa velikim problemima, ali je ipak došla do zlata.\nObradović nije mogao da računa na članove prve petorke sa Olimpijskih igara 1996. u Atlanti Zorana Savića, Predraga Danilovića i Vlada Divca, zbog administrativnih problema nisu igrali Jugosloveni sa grčkim pasošem Predrag Stojaković, Dragan Tarlać i Milan Gurović, dok je Aleksandar Đorđević došao nedovoljno spreman zbog operacije povređene noge.\n"Sada, možda malo iz neke druge perspektive, gde sam trener, pa malo uporedim nešto što bih možda radio sa mojim igračima... Mi smo sve što se dešavalo na terenu i te kako zaslužili. Mislim da, kroz te paklene pripreme, pa i kroz samo takmičenje je mogla da se vidi ta naša fizička, ali i psihička sprema da osvojimo četvrtu svetsku titulu."\nJugoslavija je na putu do četvrte zlatne medalje u istoriji u grupi B pobedila Portoriko (80:66), Rusiju (82:74 – produžetak) i Japan (99:54). "Plavi" su u drugoj fazi bili bolji od Kanade (95:55) i Grčke (70:56), a jedini poraz na prvenstvu nalena im je selekcija Italije (61:60).\nObradovićev tim je u četvrfinalu pobedio Argentinu 70:62, u polufinalu po drugi put na Mundobasketu domaćina Grčku 78:73 i u borbi za zlatnu medalju ponovo "zbornaju" 64:62.\nNeizvesna utakmica, koju je odlučio Željko Rebrača. Prvo je 32 sekunde pre kraja susreta, kod rezultata 57:56 za Jugoslaviju, nezapamćenom blokadom sprečio siguran koš Mihajlova a u sledećem napadu je posle promašenog slobodnog bacanja Topića bio najviši pod protivničkim košem i poentirao.\nJugoslavija je tada povela sa 60:56 i definitivno rešila pitanje svetskog prvaka.\n"Kad se malo podsetiš nekih stvari, vidiš na licima svih nas da je hemija bila dobra. Samo to takmičenje pokazalo je koliko smo bili jaki kao košarkaška nacija jer je praktično stvorena slika da smo ovako veliki uspeh napravili sa, pod znacima navoda, drugom ekipom. Ekipom koja je čekala svoju šansu i na kraju je dočekala. Sebe tu vidim u najvećoj, za mene životnoj ulozi, jer sam dobio pravu priliku i na najbolji način je iskoristio", zaključio je Obradović.


PressReader - 24 Sata (Serbia): 2017-08-21 - trgovi i pijace kao u Beču i Barseloni\ntrgovi i pijace kao u Beču i Barseloni\n24 Sata (Serbia) - 2017-08-21 - PLANETA - Prometne raskrsnice, koje predstavljaju kapije kosančićevog venca, sledeće godine biće pretvorene u pjacete - male, uređene trgove, popločane kamenom.\nPrema najavi glavnog gradskog urbaniste Milutina Folića, asfaltne površine odlaze u prošlost, a veza Kalemegdana i Topličinog venca sa Kosančićevim vencem biće atraktivni skverovi, kao prirodni pešački tok.\n- Pjaceta ispred austrijske ambasade biće prostor na kojem se susreće Kalemegdan sa pešačkom zonom i velikim stepeništem, koje je glavna veza sa Savskim šetalištem, mestom odakle danas dolazi najveći broj posetilaca Beograda - objašnjava Folić i dodaje da će na toj pjaceti biti postavljena klupa i kamena česma za one koji su se umorili penjući se stepenicama.\nDruga pjaceta, na uglu sa Pop Lukinom, povezaće svojim kamenim pločnikom zonu Kosančićevog venca sa zonom Knez Mihailove, pa će se pešački tokovi koji silaze na reku Ulicom Vuka Karadžića sa jedne, i sa Obilićevog venca, sa druge strane, slivati Topličinim vencom upravo na ovaj novoformirani gradski trg.\n- Na ovoj pjaceti moći će da se predahne uz pogled na sveže uređene fasade u ovom delu grada. U neposrednoj blizini je i prostor biblioteke koji će se, prema projektu čuvenog bečkog arhitekte Borisa Podreke, preurediti u još jedan javni prostor na kojem će posetioci imati priliku da se upoznaju sa srpskom istorijom i građom koja je stradala u bombardovanju 6. aprila 1941. godine - priča Folić.\n- Njihovom reafirmacijom, kao i celokupnom gradskom strategijom kojom se prednost daje pešacima i biciklistima dok se automobili sa javnih površina preusmeravaju u garaže, znatno se poboljšava kvalitet života u Beogradu po uzoru na Beč, Kopenhagen i Barselonu, zaključuje prvi urbanista grada.\nTakođe, dugo najavljivana rekonstrukcija Palilulske pijace počeće u septembru, a kada bude završena, podsećaće na tržnice u velikim evropskim metropolama. Ono što će ovu pijacu razlikovati od drugih jeste to što će biti pokrivena, te vremenski uslovi neće remetiti kupovinu građanima. Ona će dobiti maksimalnu funkcionalnost, ali i atraktivan i moderan izgled.\n- Radovi na Kalenić pijaci i u njenoj okolini uveliko traju, a u septembru je planiran početak rekonstrukcije Palilulske pijace. Ona će biti izgrađena prema urbanističkom projektu arhitektonskog tima „Geoinka”, koji je za uzor uzeo najbolje primere pijaca iz Evrope, od Kopenhagena do Madrida - objasnio je Folić. Pijaca će prema projektu imati četiri nivoa, dva pod zemljom, dok će iz Ulice 27. marta prvi nivo (suteren) biti na otvorenom i tu će se nalaziti veliki supermarket. Na nivou ispod, koji će biti pod zemljom, nalaziće se parkiralište za posetioce sa čak 100 parking mesta.\nPalilulska pijaca podsećaće na tržnice u velikim evropskim metropolama


PROBLEM O KOM SE MALO GOVORI Kako sprečavati nasilje u partnerskim odnosima kod mladih?\nNasilje u mladalačkim vezama u našem društvu neretko nije u dovoljnoj meri prepoznato i vidljivo, a nesumnjivo je jedan od gorućih problema.\nKako je objasnila docent dr Vera Despotović, najčešće se ne posmatra kao zasebna pojava, već uglavnom u kontekstu porodičnog nasilja ili generalno nasilja nad ženama.\n- O ovoj pojavi se malo govori u javnosti, retki su i stručni tekstovi na ovu temu, a nedostaju i konkretni preventivni programi koji su namenjeni mladima. Mnoga istraživanja ukazuju na veliku rasprostranjenost ovog oblika nasilja, na njegove značajne neposredne posledice i faktore rizika za dalji razvoj viktimizacije u odrasloj dobi. Nasilne relacije mladih predstavljaju značajan problem s obzirom na dokazanu visoku učestalost, ali i posebno u kontekstu uzroka i posledica viktimizacije - kazala je dr Despotović.\nOna je obajsnila da izloženost nasilju tokom adolescencije često predstavlja visoko prediktivan faktor za ponovnu viktimizaciju u braku i odrasloj dobi.\n- S obzirom na to da nedostaju specifični programi prevencije nasilja u partnerskim odnosima, kao i specijalizovane edukacije profesionlnog osoblja koji rade sa mladima, Tim UG Krizni centar za muškarce, uz podršku Ambasade Sjedinjenih Američkih Država u Beogradu, koncipirao je jedan specifičan program. Koncipiran je edukativni program, zasnovanog na principima holističkog i iskustvenog učenja, koji ima za cilj da se mladi što bolje osposobe za aktivnosti prevencije nasilja u društvu. Rad sa mladima je zasnovan na iskustvenim, aktivnim metodama učenja i podržava njhovu participaciju u društvu sa ciljem da se dalje dele i promovišu stečena znanja i vrednosti koja se odnose na nenasilne odnose i rodnu ravnopravnost - kaže dr Despotović, pa napominje: "Naše opredeljenje je da se mladi uključe u neformalnii tip obrazovnih programa i na taj način dalje utiču na smanjenje stope nasilja u intimnim partnerskim odnosima i trajne promena nasilnih oblika ponašanja".\nKako je poručila, u edukativni program "Edukacija mladih kao metod prevencije partnerskog nasilja" su uključeni studenti i mladi aktivisti s ciljem da se ojačaju njihovi lični, profesionalni i socijalni kapaciteti "kako bi oni dalje prenosili osnovne ideje i vrednosti nenasilja mladima u svojim lokalnim zajednicama".\n- Ovako koncipiran, projekat je posvećen primarnoj prevenciji i to na individualnom planu (kroz model psihosocijalne edukacije) i na nivou zajednice (kroz kampanje za uključivanje i mobilizaciju u zajednici). Program je bio usmeren ka senzibilizaciji o osnovnim uzrocima i fenomenologiji nasilja, zdravim intimnim patnerskim odnosima: intimne partnerske veze, rodni stereotipi, moć u partnerskim odnosima i njena zloupotreba, prepoznavanje i odupiranje nasilju, nasilje i seksualnosti i druge teme. Takođe, mladi su imali prilike da nauče kako da primenju stečena znanja u svrhu promocije vrednosti nenasilja i ravnopravnosti u intimnim partnerskim vezama u svojoj lokalnoj zajednici. U manjim timovima su osmislili različite mikro projekte koje sada zbog aktuelne situacije sprovode u elektronskoj formi koristeći društvene mreže i različite savremene medije komunikacije - kaže dr Despotović.\nNeki od aktuelnih mikro projekata koje su koncipirali učesnici ovog programa i koji se koriste u svrhu prevencije nasilja u partnerskim odnosima među mladima: (1) Uticaj rodnih stereotipa na formiranje ličnog identiteta i emocionalnih partnerskih odnosa, kao i povezanosti između nasilja u partnerskim odnosima sa očekivanjima od rodnih uloga; (2) Ljubav nije nasilje - Širenje svesti o fenomenu porodičnog nasilja kod devojaka i žena u ruralnim područjima; (3) "Koliko smo tolerantne" - edukacija putem Fejsbuk i Instagram kampanje o prepoznavanju I posledicama verbalnog nasilja u partnerskim vezama u cilju osnaživanja devojaka između 18- 24 godina; (4) "Budi muško" - preispitivanje uverenja o shvatanju muškosti korz online radionice sa momcima preko zoom aplikacije; (5) Ilustrativni posteri kao mini online kampanja o psihološkom nasilju u partnerskim odnosima među mladima; (6) Ispitivanje učestalosti psihološkog nasilja u partnerskim odnosima među studentskom populacijom online putem studentskih grupa i organizacija na Fejsbuk platformi u cilju daljeg rada na prepoznavanju i prevenciji psihološkog nasilja, kao i relevantnost rezultata istraživanja za druge kampanje, edukacije i podizanja javne svesti o ovom problemu; (7) Širenje svesti o rasprostranjenosti nasilja u mladim, partnerskim vezama, kao i upoznavanje sa svim ranim znacima mogućeg nasilja koji mogu biti od ključnog značaja za izbegavanje istog I očuvanje mentalnog i fizičkog zdravlja - akcenat je na prepoznavanju nasilnih oblika komunikacije; (8) Kako da kažemo - objavljivanje relevantnih objava na instagram profilu sa ciljem informisanja srednjoškolaca o vestinama komunikacije i njenom uticaju na kvalitetne partnerske odnose, i održavanje jednog instagram IGTV videa na temu asertivne komunikacije i njenom znacaju za prevenciju partnerskog nasilja; (9) Edukacija o prepoznavanju tehnika manipulisanja kao vida psihološkog, putem pokretanja instagram i Fejsbuk profila; (10) "Šta (ni)je ljubav- raskrinkavanje mitova" snimanjem relevantnih video klipova na instagram stranici radi se na raskrinkavanje mitova“ kod mladi srednjoškolskog uzrasta 15-19 godina; (11) Sprečimo nasilje u zajednici, reaguj, ne posmatraj - Edukacija mladih aktivista (volontera Crvenog krsta Stari grad) preko Zoom platforme o osnovnim pojmovima iz oblasti partnerskog nasilja i kako ih prepoznati i drugi projekti.\n- Jedna od aktivnosti je bila i kreiranje Fejsbuk stranice Studenti protiv nasilja. Navedene tema projekata koje su koncipirane od strane aktivisti programa, ukazuju da uprkos činjenici da su mladi izrazito pogođeni problemom nasilja, poseduju visok stepen kreativnosti i kapacitete da aktivno preispituju društvene vrednosti i aktivno dobrinose promenama nasilnih oblika ponašanja. Važno je da se o ovoj temi više govori, da se devojke i mladići osnaže i suprotstave nasilju i nasilnim vezama, kao i da grade odnose zasnovane na među-sobnom poštovanju, razumevanju i ravnopravnosti u kojima tek tada može da se uspostave bliski odnosi - zaključuje dr Despotović.\nViše od 750 pripadnika Treće brigade Kopnene vojske, uz podršku jedinica RV i PVO, na "Pasuljanskim livadama" uspešno je izvelo do sada najveću vežbu Vojske Srbije u noćnim uslovima, saopštilo je Ministarstvo odbrane.\nPOČELA MALA MATURA Ružić osmacima poželeo uspeh: Potrebno je samo da se fokusirate\nSRBIJA DOSPELA NA LISTU BEZBEDNIH ZEMALJA Olakšano putovanje u Austriju\nPostoji li osoba koja ne uživa u letu? Topli dani, sunce, more - i nažalost komarci. Sigurno je da ne postoji insekt koji može više da nas iznervira od komaraca. Oni su krvopije sa kojima svako leto ratujemo, ali mudrost čoveka ipak pobeđuje. Komarce privlači svetlost i zato je osmišljena zamka za komarce sa UV svetlima koja ih privlače, a zatim ih u istom trenutku eliminišu. Ovog leta ćete moći da uživate na otvorenom bez korišćenja raznih preparata uz pomoć iRegro zamke za insekte koja eliminiše komarce bez upotrebe hemikalija!


MIROSLAV LAZANSKI: Iza hapšenja Đurića stoji.. | Skandalozno\nMIROSLAV LAZANSKI: Iza hapšenja Đurića stoji..\nJučerašnju situaciju u Kosovskoj Mitrovici vlasti u Prištini nisu mogle same da isplaniraju bez konsultacija i podrške zapadnih centara moći, ocenio je narodni poslanik i novinar Miroslav Lazanski.\nIznenađujuće je da Priština pribegla tako brutalnoj sili, kaže baš na dan kad “navodno počinju sa procedurom osnivanja Zajednice srpskih opština” što je kontradiktorno.\n– Ali je možda upravo to i razlog, da isprovociraju akciju Srbije pa da onda kažu ”e sad zamrzavamo proceduru osnivanja Zajednice srpskih opština – rekao je Lazanski za RTS.\nOn smatra da treba odati priznanje direktoru Kancelarije za KiM Marku Ðuriću i generalnom sekretaru Predsedništva Nikoli Selakoviću što su, kažze, ipak našli način da dođu do Kosovske Mitrovice i pored blokade administrativnog prelaza na Jarinju.\n– Ali to teško može da bude objašnjivo za nas, da primenite silu nad političarima visokog ranga iz Srbije – ističe Lazanski i dodaje da je to “zaista neobjašnjivo, što ukazuje da ne postoji ineteres Prištine da idu na bilo kakav konstruktivan dijaloga i kompromis”.\nAmbasador Čepurin: Rusija je ogorčena grubom provokacijom Prištine!\nBudite prvi sa komentarom na članku "MIROSLAV LAZANSKI: Iza hapšenja Đurića stoji.."


Reagovanje na rezoluciju o Srebrenici odraz nemoći GP URA | MINA\nNaslovnica Crna Gora Reagovanje na rezoluciju o Srebrenici odraz nemoći GP URA\nDeklaracija o prihvatanju Rezolucije Evropskog parlamenta o Srebrenici\nReagovanje na rezoluciju o Srebrenici odraz nemoći GP URA\nPodgorica, (MINA) – Reagovanje Građanskog pokreta (GP) URA na inicijativu Bošnjačke stranke (BS) da se usvoji rezolucija o Srebrenici, odraz je nemoći i želje te političke grupacije da se sa dnevnog reda uklone neugodne teme, poručili su iz BS-a.\nPoslanica GP URA Suada Zoronjić ranije je kazala da rezolucija o genocidu u Srebrenici, koju je BS najavila da će ponovo predložiti na prvoj redovnoj sjednici Skupštine, nije iskreni pijetet prema srebrničkim žrtvama, već manipulacija u korist sticanja najjeftinijih političkih poena.\nIz BS su naveli da se najbolja ilustracija bezprizornosti i lažnog moralisanja GP URA ogleda u tome da “pridike upućuje Zoronjić, koja je uspjela u svom biračkom mjestu da osvoji svega dva glasa od 976 izašlih birača”.\nIz te partije su naveli da je njihova moralna obaveza da na svakom mjestu podsjećaju na stradanje nedužnog bošnjačkog naroda u Srebrenici.\n„Ne vidimo zbog čega gospođa Zoronjić uopšte reaguje na ovakve tvrdnje“, kazali su iz BS-a.\nPrema njihovim riječima, pojedine partije, poput GP URA, žele da pobjegnu od te teme, „pa se kriju iza jeftinih populističkih saopštenja i ataka na BS po principu napad je najbolja odbrana“.\nIz BS su rekli da očekuju da će Zoronjić svoje stavove oko Srebrenice i genocida usaglasiti sa poslaničkim klubom URA-e.\n„I da će, ukoliko joj Državna izborna komisija bude verifikovala mandat, podržati navedenu rezoluciju“, poručili su iz BS-a.\nIz te partije su naveli da razumiju nervozu koja je ovih dana prisutna kod URA-e.\n„Jer nije lako objasniti da jedna prograđanska partija sjedi u koaliciji sa partijama koje otvoreno, javno negiraju genocid. To vam neće oprostiti građani Crne Gore“, kaže se u saopštenju BS-a.\nNavodi se da je prethodna vlast konkretno pokazala pijetet prema žrtvama Srebrenice.\n„Sa druge strane, od pojedinih konstituenata nove vlasti svakodnevno svjedočimo negiranju genocida, na šta kolege iz URA-e ne reaguju. Zato je i ova rezolucija predložena, da svako pokaže svoje pravo lice“, dodali su iz BS-a\nKako su kazali, od URA-e su očekivali da povodom priče oko genocida u Srebrenici „najprije osudi čestitku premijera Zdravka Krivokapića povodom 9. januara, neustavnog praznika Republike Srpske“.\n„Nažalost i tu ste ostali nijemi i pokazali da slijedite antibošnjačku politiku. Javnost dobro zna šta znači 9. januar i da je to početak agresije, koji je rezultirao masovnim zločinima i genocidom“, naveli su iz BS-a.\nOni su kazali da od nove prozapadne vlade, koja se obavezala da će nastaviti proevropski kurs, očekuju da će osuditi genocid u Srebrenici.\n„I ne samo URA, već i ostali konstituenti vlasti, pa i Prava Crna Gora. Pokažite javnosti da ste na braniku pravih vrijednosti i jednakih šansi za sve građane, umjesto što zapošljavate članove svojih porodica“, rekli su iz BS-a.\nOni su poručili da je BS je časno obavljala svoj dio posla u prethodnoj Vladi i bila dio svih pozitivnih procesa.\n„Pokazaćemo javnosti, u potpuno demokratskom duhu, kroz ustaljene procedure i na sjednicama Skupštine kao i na drugim odgovarajućim tijelima svačije političko lice“, kazali su iz BS-a.\n„Usvajanje rezolucije o Srebrenici se pokazalo i kao dobar mehanizam razgolićavanja nedefinisanih partija, poslanika i zakulisnih političkih ciljeva i platformi. Razumijemo nervozu Zoronjić i Građanskog pokreta URA, ali moraju se navići da se ne mogu igrati sa ovako važnim temama“, zaključuje se u reagovanju.


Šešić: U Srpskoj došlo do "prećutnog poskupljenja" struje - Istinito.com - Ne budi ovca!\nPočetna > BIH > Politika > Šešić: U Srpskoj došlo do “prećutnog poskupljenja” struje\n13. Februara 2019. 13. Februara 2019. Istinito321Leave a Comment on Šešić: U Srpskoj došlo do “prećutnog poskupljenja” struje\nPoslanik SDS-a u Narodnoj skupštini RS Davor Šešić kazao je danas da je došlo do „prećutnog poskupljenja“ električne energije u Republici Srpskoj.\nPoskupljenje se odnosi i na privredu i na građane, a izazvano je, objasnio je Šešić, povećanjem naknada za obnovljive izvore energije.\n“Građani mogu da se uvjere u poskupljenje tako što će uporediti decembarski račun iz 2018. godine sa januarskim iz tekuće godine. Kažem prećutno poskupljenje, jer građani RS nisu upoznati sa poskupljenjem naknade za obnovljive izvore energije, što je novi udar kako na džepove građana, tako i na privredu. Pored toga što je struja za privredu poskupila za 4,9 odsto, ovo je dodatno poskupljenje od još 1,5 odsto”, kazao je Šešić.\nOn je naveo da će po osnovu posljednjeg poskupljenja u budžet RS biti prikupljeno dodatnih osam miliona KM, ili ukupno za 2019. godinu oko 35 miliona KM.\n“Budžet za 2016. godinu po ovom osnovu je bio 11 miliona KM, a tri godine poslije, je 35 miliona KM i sigurno će rasti sljedećih godina. U ovom je učestvovala Vlada RS jer je odobrila nove korisnike naknade za obnovljive izvore energije i Regulatorna komisija za energetiku RS koja je donijela odluku o ovom poskupljenju”, kazao je Šešić.\nOn je ocijenio da novac koji se prikuplja kroz ovakve i slične naknade ide u „privatne džepove“ i ne ulaže se u velike projekte.\nTagged istinito poskupljenje struje sds srpska\nPoslanicima po 10.000 maraka za jednu sjednicu


U asfaltiranje ulica do kraja aprila biće uloženo 200 miliona dinara - KruševacGrad\nU asfaltiranje ulica do kraja aprila biće uloženo 200 miliona dinara\nDo završetka prvog kvartala ove godine planirano je sređivanje više od 30 ulica na području grada, a za ove namene biće utrošeno između 180 i 200 miliona dinara. Ovo je izjavio gradonačelnik Kruševca, Dragi Nestorović, prilikom obilaska ušpravo završene ulice Mimice Veličković u Mudrakovcu\nNestorović je tada rekao i da se prioriteti prave u skladu sa zahtevima i potrebama mesnih zajednica, kao i budzetskim mogućnostima, te da je politika Grada da i gradsko i seosko područje budu ravnomerno zastupljeni.\nProšle godine je, prema njegovim rečima, za putnu infrastrukturu na području grada izdvojeno oko 2 milijarde i 270 miliona dinara, što je, kako je ocenio, visok nivo investicija u ovoj oblasti u odnosu na prethodne godine, ali i sa gledišta investicionog ulaganja u ostalim lokalnim samoupravama u Srbiji.\nUlica Mimice Veličković na asfaltiranje je čekala više od 40 godina, rekao je prilikom njenog završetka predsednik mesne zajednice Mudrakovac, Petar Stajkovac. Asfaltirana je u dužini od 375 metara, širine 5, a vrednost investicije izdvojene iz budzeta je 6 miliona dinara.\nStajkovac se gradskoj upravi zahvalio u ime meštana i dodao da su ulice Blaže Dumovića i Zlatka Ognjanovića već završene, te da se radovi nastavljaju u ulici Žrtava fašizma, a u planu je i Omladinska ulica.\n27.09.2021 0 303\n11.02.2021 0 367\n04.12.2019 0 469\n19.09.2019 0 558\nOtvorena Evropska nedelja mobilnosti u Kruševcu\n17.09.2019 0 409\n23. oktobra 2021., 22:11


Brazil: Šest visokih funkcionera uhapšeno zbog korupcije\nNedjelja, 01. maj/svibanj 2016, 13:42 CET\nU Brazilu je danas uhapšeno šest visokih funkcionera osumnjičenih za korupciju u\nMedju njima je i šef kabineta Predsedništva brazilske države Sao Paolo, Rozmari Noronja koja je bivša lična sekretarica nekadašnjeg predsednika Brazila Inasija Lule da Silve.\nPo navodima policije, osumjičeni su falsifikovali, odnosno "ulepšavali" izveštaje o stanju privatnih preduzeća za šta nisu znali njihovi nadredjeni.\nMedju 18 uhapšenih su i direktori nacionalne Agencije za vodovod, Agencije za civilno vazduhoplovstvo i Agencije za infrastrukture luka, te jedan tužilac i visoki funkcioner pošte.\nRozmari Noronja koja je pratila predsednika tokom zvaničnih putovanja, osumnjičena je za zloupotrebu položaja i korupciju. Po navodima policije, ona je davala naloge za falsifikovanje izveštaja.\nLucić: Kako je Vučić pokraden na izborima NajčitanijeIzborna solidarnost: Demokrate podržavaju desničareNegiranje genocida dominira izbornom kampanjom u Srebrenici Promatrač UN-a vjerovao glasinama, a ne istraziRIK: DSS-Dveri ipak ispod cenzusa Zašto je veliki pobednik nezadovoljan svojom pobedom? Srbija: Protest opozicije zbog sumnje u izbornu krađuPriština traži skidanje zastave Kosova sa liste zabranjenih na EvrovizijiKo je rušio Beograd i dalje bez odgovoraPančić: Laka glasanja i teška brojanja Bileća: Imam pomaže izgradnju kuće preminulog proteNajgledanije Protest opozicije u Beogradu Podgorica: Koncert Vasil Hadžimanov Banda Palanački napadi na Konstantinovića Nacionalni spomenik BiH: Stari grad Srebrenik Jovan Komšić: Imaćemo kompetentnu proevropsku opoziciju Treća sedmica makedonske 'Šarene revolucije' Prinove u praškom ZOO-u Eksplozija na Suncu veća od Zemlje Bagdad: Demonstranti upali u Zelenu zonu i Parlament "Perspektiva": Druga epizoda – PodgoricaNajviše komentaraBorger: Haška pravda nepotpuna ali bitna protiv kulture negiranjaPenzioner tužio Putina: Šta će nam takav predsednikIzborna solidarnost: Demokrate podržavaju desničareRadikali opet među namaŽivot poslije Srebrnog medvjeda: I dalje borba za golo preživljavanjeNegiranje genocida dominira izbornom kampanjom u SrebreniciNakon smjena, na HTV-u i prvi otkazKo je rušio Beograd i dalje bez odgovoraPriština traži skidanje zastave Kosova sa liste zabranjenih na EvrovizijiRIK: DSS-Dveri ipak ispod cenzusa Najslušanije Srbija u dva Srbija u dva Srbija u dva Jutarnji program za Srbiju Jutarnji program za Srbiju


BIJELJINA: Petrović nastavlja dobru tradiciju pružajući podršku djeci sa poteškoćama u razvoju :: Dešavanja u Bijeljini ::\n29. July 2021. / 04:34\nBIJELJINA: Petrović nastavlja dobru tradiciju pružajući podršku djeci sa poteškoćama u razvoju\nGradonačelnik Grada Bijeljina Ljubiša Petrović organizovao je novogodišnje druženje za djecu sa poteškoćama u razvoju, djecu iz hraniteljskih porodica i iz Dnevnog centra za djecu u riziku.\nPetrović je istakao da prijem treba da pokaže djeci i njihovim roditeljima da nisu zaboravljeni ni u ovim teškim vremenima i da se Gradska uprava trudi da im pomogne i olakša svakodnevne probleme sa kojima se susreću.\n„Iz lokalnog budžeta za dijete iz hraniteljske porodice koje nema poteškoće u razvoju izdvaja se 824 KM, a za zdravo dijete 637 KM. Naš cilj je da radimo na preventivnoj, bazičnoj i sekundarnoj rehabilitaciji i socijalnoj inkluziji svih kategorija i damo doprinos poboljšanju statusa naše djece“, istakao je Petrović.\nZamjenik Ombudsmana za djecu Republike Srpske Jovanka Vuković rekla je da ova institucija preduzima aktivnosti na izradi dugoročnog strateškog dokumenta, koji će omogućiti unapređenje položaja ovih osjetljivih grupa.\n„Dokument će definisati aktivnosti na nivou lokalnih zajednica, s ciljem daljeg poboljšanja statusa ove djece. Međutim, posebno nas raduje što je na naš prijedlog prošle godine Gradska uprava omogućila besplatan boravak u vrtiću za djecu iz hraniteljskih porodica“, poručila je Vukovićeva.\nDamir Radenković, iz brčanskog Omladinskog centra „Vermont“, koji je ovom prilikom za bijeljinske mališane obezbijedio novogodišnje paketiće i organizovao predstavu „Veseli školarac“ , rekao je da ovaj Centar već dvije godine ima potpisan sporazum sa Gradskom upravom Bijeljina, na osnovu kojeg se u kontinuitetu uspješno provodi niz aktivnosti, s ciljem jačanja civilnog i nevladinog sektora.\n„Opredijelili smo se da paketićima i predstavom obradujemo djecu kojoj je pružena najmanja pažnja u našem društvu. Ovakvim i sličnim aktivnostima pokušavamo tokom čitave godine ukazati na značaj unapređenja njihovog položaja i vjerujem da ćemo zajedno sa Gradskom upravom Bijeljina još više ojačati njihov status“, zaključio je Radenković.\nNovogodišnji prijem za djecu iz ovih kategorija, prilika je da se ukaže na potrebu daljeg unapređenja položaja djece iz osjetljivih kategorija.\nU Bijeljini je registrovano 25 hraniteljskih porodica, a trenutno u njih 15 boravi 17 djece.


Kinezi otvaraju fabriku eksploziva u Srbiji - 07.08.2019, Sputnik Srbija\nNajveća kineska kompanija iz oblasti proizvodnje eksplozivnih materijala dolazi u Srbiju. 07.08.2019, Sputnik Srbija\nU strateškom partnerstvu sa beogradskom firmom „Rudeks“, otvoriće na prostoru nekadašnjeg vojnog kompleksa u okolini Boljevca — koji je služio za skladištenje municije — najmoderniju fabriku za proizvodnju industrijskog eksploziva.\n„Ime kineske kompanije koja gradi najmoderniju fabriku za proizvodnju industrijskog eksploziva je u ovom trenutku poslovna tajna, baš kao i vrednost investicije“, ističe predsednik opštine u Boljevcu dr Nebojša Marjanović.\n„Poznato je, međutim, da ta kineska kompanija ima fabrike širom sveta, u kojima radno angažuje više stotina hiljada radnika!“, kaže sagovornik „Novosti“.\nInače, nekadašnji vojni kompleks u okolini Boljevca se prostire na oko sedam hektara i u svom sastavu ima podzemne hangare za skladištenje municije. Trenutno su, saznajemo, pri kraju potpuno infrastrukturno opremanje i procedura za prijem radnika, a svečano otvaranje fabrike se, po rečima dr Marjanovića, očekuje vrlo brzo.\nInače, najveći potrošač industrijskog eksploziva u Srbiji je nekadašnji Rudarsko-topioničarski basen „Bor“ koji je — od decembra prošle godine, sa udelom od 63 odsto — u većinskom vlasništvu kineske kompanije „Ciđin“.\nNa površinskim kopovima i podzemnim rudnicima bakra u Boru i Majdanpeku, iz sastava kineske kompanije „Ciđin Čoper Bor“, godišnje se potroši više od 250 tona industrijskog eksploziva. Uz to, Bor i Boljevac su susedni gradovi, na udaljenosti od samo 35 kilometara, što znatno utiče na cenu transporta materijala neophodnog za rad u rudnicima. Konkretno, najviše se koristi za masovna miniranja na površinskim kopovima, obrušavanje slojeva rude u podzemnim ležištima i istražna bušenja.\nPored rudarstva, industrijski eksploziv se najviše troši i pri izgradnji puteva. A poznato je da upravo kineske kompanije grade najviše saobraćajnica u Srbiji...


Potpisani Ugovori o sufinansiranju zapošljavanja po Programu mjera za podsticaj zapošljavanja i održavanja više stope zaposlenosti u Kantonu Sarajevo u 2019. godini\nU petak, 07.02.2020. godine u sarajevskom Domu mladih Javna ustanova „Služba za zapošljavanje Kantona Sarajevo“ Sarajevo potpisala je Ugovore o sufinansiranju zapošljavanja po Programu mjera za podsticaj zapošljavanja i održavanja više stope zaposlenosti u Kantonu Sarajevo u 2019. godini sa 238 poslodavaca Kantona Sarajevo kod kojih će priliku za zaposljenje dobiti 645 nezaposlenih osoba.\nVrijednost poptisanih ugovora iznosi 5.584.320,00 KM i to za pet (5) programa:\nProgram sufinansiranja zapošljavanja šehidskih porodica i porodica poginulih branilaca, i to sa 40 poslodavaca, za 190 osoba sa ukupnim iznosom od 1.824.000,00 KM;\nProgram sufinansiranja zapošljavanja pripravnika sa VSS i VŠS, sa 119 poslodavaca, za 150 osoba sa ukupnim iznosom od 1.440.000,00 KM;\nProgram sufinansiranja zapošljavanja „50+“, sa 66 poslodavaca, za 164 osobe sa ukupnim iznosom od 1.574.400,00 KM;\nProgram sufinansiranja zapošljavanja medicinskog i nemedicinskog kadra u zdravstvene ustanove, sa 3 poslodavca za 35 osoba, sa ukupnim iznosom od 504.000,00 KM;\nProgram javnih radova PLUS, sa 10 poslodavaca za 137 osoba, sa ukupnim iznosom od 241.942,00 KM.\nUkupna sredstva za zapošljavanje u 2019. godini osigurana od strane Službe za zapošljavanje iznose 17.279.253,00 KM na osnovu kojih će priliku za zaposlenje dobiti 2842 nezaposlene osobe. U narednom periodu, očekuje se i poptisivanje ugovora po preostalim programima objavljenim po Javnom pozivu od 21.12.2019. godine, dinamikom usvajanja liste aplikanta od strane Vlade kantona Sarajevo, istaknuto je od strane Službe za zapošljavanje.\nNermin Pećanac, direktor Službe za zapošljavanje Kantona Sarajevo je u svom obraćanju kazao kako je najvažnije da su programi pogodili suštinu s obzirom da na veliki odziv poslodavaca po svim programima koji su pripremljeni. Posebno je istakao program 50+ kao jedan u nizu noviteta programa mjera zapošljavanja, koji se pokazao veoma uspješnim s obzirom na veliko interesovanja poslodavaca i nezaposlenih osoba. Istakao je da Služba po prvi put priprema ovako obiman projekat posticajnih mjera za zapošljavanje sa preko 5 miliona KM uloženih sredstava za prvu grupu programa od ukupno devet. Napomenuo je da se na tome neće stati i da će se u ovoj godini realizirati i novi programi zapošljavanja na osnovu Finansijskog plana Službe za 2020. godinu, nakon što Skupština Kantona Sarajevo isti usvoji. Pored vlastiti programa, Služba će realizirati i programe zapošljavanja Federalnog zavoda za zapošljavanje, te se očekuje zapošljavanje u 2020 godini za oko 5000 osoba. U svom obraćanju, Nermin Pećanac, direktor Službe, najavio je da će se novim sredstvima za podsticajne mjere zapošljavanja pripremiti i programi zapošljavanja za osobe koje se nalaze duže od pet godina na evidenciji nezaposlenosti kao i drugi programi.\nPredsjendik udruženja poslodavaca Kantona Sarajevo, Safudin Čengić, kazao je da je ovo prvi put da je neko iz Vlade Kantona Sarajevo prepoznao stvarne potrebe poslodavaca u Kantonu Sarajevo i da se nada da će se ova saradnja sa ministarstvom, a posebno sa Službom za zapošljavanje nastaviti i u budućnosti. U svom obraćanju istako je značaj ovih programa zapošljavanja i čestitao Službi na novom pristupu u radu, jer do sada Služba je bila samo evidentičar stanja.